“Takkan Selama Bertahun Dah Buat Ni Tak Ada Rasa Bersalah? – Isteri Hafidz Roshdi

Selepas Athira Yuhada wanita didakwa orang ketiga dalam rumah tangga Hafidz Roshdi memuat naik kenyataan, isteri kepada pelakon itu iaitu Nurul Shuhada tampil membalas.

Menerusi satu perkongsian di Instagram, Shuhada mendedahkan mengenai kenyataan Athira yang dikatakan bercanggah.

Shuhada berkata wanita tersebut dan suaminya masih berhubungan sehingga 25 Januari lalu berdasarkan bukti yang ada padanya.

Ujarnya lagi, dia ada hak untuk mendedahkan semua bukti kepada umum untuk mempertahankan keluarganya namun memilih menyerahkan perkara itu kepada peguam.

“Waalaikumsalam dan terima kasih Cik Athirah atas cubaan membuat permohonan maaf secara terbuka berserta cubaan untuk meletakkan kesalahan ni pada orang lain, tapi ada maklumat menggelirukan yang perlu saya jelaskan disini.

“Korang berdua berhubung antara satu sama lain sehingga 25 Januari 2023 dimana hanya beberapa minggu yang lalu. Kenyataan ini mengikut semua bukti yang saya saksikan.

“Saya mempunyai semua hak untuk dedahkan kepada umum untuk lindungi keluarga saya, tetapi saya lebih suka menyerahkan segala-galanya kepada peguam dengan cara yang betul dan beradab untuk selesaikan perkara ini,” katanya.

Dalam pada itu, Shuhada meminta tidak diletakkan kesalahan kepada suaminya semata-mata kerana bertepuk sebelah tangan tidak akan berbunyi.

“Kalau tepuk sebelah tangan tak akan berbunyi, awak sendiri tahu berapa pantas hubungan korang bergerakkan? Katanya jumpa pada sekian-sekian waktu tapi tiba-tiba..sembilan tahun kena try? Wow hebatnya awak dikejari,’ tulisnya.

Shuhada turut mempersoalkan wanita tersebut yang tiada rasa empati pada golongan wanita yang dikhianati serta anak-anak yang tidak berdosa.

Kata Shuhada lagi, meskipun sukar namun dia akan cuba memaafkan tetapi tidak mungkin akan lupakan apa yang terjadi.

“Perkara yang awak buat bukan mudah saya nak maafkan tapi Allah kata jadilah manusia pemaaf walaupun seberat mana kesalahan. Saya mungkin memaafkan tapi saya tak akan lupakan.

“Awak sendiri akta simpati dengan keadaan mental Hafidz. Awak tiada rasa empati dekat golongan wanita dikhianati dan anak-anak tidak berdosa? Takkan selama awak buat dah bertahun ini tiada rasa bersalah sebagai seorang perempuan?” tulisnya.


Athira Yuhada Mohon Maaf Kepada Isteri Hafidz Roshdi

Selepas beberapa hari namanya hangat diperkatakan di media sosial, wanita yang didakwa orang ketiga dalam rumah tangga pelakon Hafidz Roshdi iaitu Athira Yuhada tampil membuat permohonan maaf secara terbuka kepada Nurul Shuhada.

Menerusi satu perkongsian di Insta Story malam tadi, Athira turut memohon maaf kepada anak-anak pasangan berkenaan iaitu Humaira dan Umar.

Athira mendedahkan Hafidz cuba menghubunginya sejak sembilan tahun lalu dan dia sudah sedaya upaya mengelak namun keadaan kesihatan mental pelakon itu membuatkan dia rasa simpati.

“Assalamualaikum, saya Athira Yuhada. Saya dengan hati terbuka ingin memohon maaf kepada Shuhada, Humairah & Umar.

“Apa yang saya lakukan ini sangat mementingkan diri sendiri. Selepas Hafidz cuba menghubungi saya beberapa kali sejak sembilan tahun lalu, saya sudah sedaya-upaya cuba untuk mengelak.

“Namun, akhirnya perkara ini berlaku kerana mengetahui keadaan kesihatan mentalnya yang membuatkan saya simpati dan ingin menyokong apa yang dilaluinya,” tulisnya.

Dalam pada itu, Athira mengakui dirinya lemah dan bodoh serta menegaskan bahawa hubungannya dengan pelakon itu sudah lama berakhir.

“Saya akui saya lemah dan bodoh kerana terjerumus dalam situasi ini. Namun pada masa yang sama, saya ingin menegaskan bahawa perkara ini sudah lama berakhir.

“Saya tidak lagi berhubung dengan dia dan tidak akan lagi. Saya dengan rendah diri ingin sekali lagi memohon maaf kepada Shuhada, Humairah dan Umar,” tulisnya.


“Saya Tak Suka Pergi Konsert, Dengar Muzik Haram” – Opai

Kisah rumah tangga pelakon, Fatin Afeefa dan suaminya, Aliff Awang sememangnya menjadi perhatian di media sosial. Apa saja dikongsikan pasti akan diperkatakan ramai.

Baru-baru ini, Aliff atau lebih mesra disapa Opai membuat Live dan video tersebut dimuat naik netizen dimana dia menjawab soalan netizen sama ada akan hadir ke konsert band popular Indonesia, ST12 atau tidak.

Opai menjawab dia tidak suka pergi ke konsert serta menyifatkan mendengar muzik adalah perkara haram serta mengatakan dia lebih gemar memasang zikir.

“Saya tak suka pergi konsert, dengar muzik ini haram. Saya pasang zikir saja, muzik itu haram,” katanya.

Video itu mendapat pelbagai reaksi daripada netizen yang kurang senang dengan jawapan diberikan. Malah, ada yang mengaitkan dengan kerjayanya sebagai seorang ‘Forex trader’ dimana hukumnya haram.

Sementara itu, ada yang mempersoalkan kembali baru-baru ini Opai bersama isterinya dikatakan ke konsert penyanyi dan komposer popular dari India, AR Rahman. Tidak kurang juga, ada yang mengatakan suami kepada Fatin itu hanya melawak sahaja.


Wanita Dakwa Ira Kazar Larang Syamsul Yusof Jumpa Anak-Anak, Kakak Ira Nak Saman

Sebelum ini hangat diperkatakan apabila timbil spekulasi isteri kedua kepada pengarah Syamsul Yusof iaitu Ira Kazar dikatakan hamil.

Terbaru, tular video di aplikasi TikTok daripada seorang wanita mendakwa Ira sudah ‘tunjuk belang’ apabila melarang Syamsul bertemu dengan anak-anaknya iaitu Syaikhul dan Sumayyah.

BACA: Terpalit Dengan Kes Mahkamah, Adik Beradik Ira Kazar Tetap Seronok Berjalan Di Mall

? original sound – Mila Kerepek Viral – Mila Kerepek Viral

“Hai, Ira Kazar tak bagi Syamsul jumpa anak-anak. Berita yang barulah, aku pun tak fahamlah apa masalah dengan Ira ini.

“Bagi dia, mungkin hak milik kekal, padahal sebelum itu suaminya milik siapa?” katanya.

Malah, wanita itu meminta Ira yang kini supaya berfikir bagaimana jika ada orang buat seperti itu pada dirinya apatah lagi dia juga akan mempunyai anak suatu hari nanti.

Perkongsian wanita itu mendapat pelbagai reaksi daripada netizen termasuk kakak kepada Ira Kazar iaitu Melor Kazar yang mengatakan tuduhan wanita itu adalah fitnah.

Malah, Melor juga memaklumkan pihaknya akan tindakan undang-undang kepada wanita itu kerana tuduhan tersebut disifatkan melampau.

“Semua yang akak cakap ini semua fitnah tau. Tak ada siapa mengandung, tak ada siapa tak bagi jumpa anak.

“Kita nak saman fitnah makcik ini. Maaf, ini dah melampau,” tulisnya.


Hairul Azreen Tarik Diri, Netizen Kata Tanda Kifarah Buat Syamsul Yusof?

Umum mengetahui, pelakon Hairul Azreen terpaksa berundur pengambaran filem The Original Gangster (The OG) arahan Syamsul Yusof selepas mengalami kecederaan urat lutut di bahagian kiri (ACL).

Memetik Facebook di Astro Awani, rata-rata netizen memahami kecederaan yang dialami oleh Hairul serta mengambil masa untuk kembali pulih. Dalam pada itu, ramai mendoakan agar Hairul segera sembuh.

BACA: Syamsul Yusof Dipersoal Biarkan Dua Isteri ‘Berperang’, Ini Jawapan Pedas Puteri Sarah

Sementara itu, ada netizen berpendapat insiden dialami Hairul seolah-olah petanda ‘kifarah’ buat Syamsul susulan tindakannya berkahwin lain.

Malah, ada netizen mendakwa mungkin ini petanda kejatuhan pengarah itu serta mengatakan ia adalah ‘peringatan’ daripada Allah selepas merangkul pelbagai kejayaan sebelum ini.

Dalam pada itu, ada yang mengatakan ianya dugaan buat Syamsul apatah lagi bukan mudah perjalanan menghasilkan filem serta berharap agar pengarah itu muhasabah diri.

Semalam, Syamsul dilihat ada memuat naik perkongsian bahawa semua yang berlaku adalah perancangan Allah serta mendoakan Hairul mendapat rehat secukupnya.


Mawar Karim Terkejut Fizo Omar Terasa, Akui Masih Single

Usahawan Mawar Karim berkata dia terkejut apabila bekas suaminya, Fizo Omar terasa dengan komen balas dibuatnya terhadap netizen.

Memetik mStar Online, Mawar berkata kenyataannya itu bersifat umum dan tidak ditujukan kepada sesiapa.

BACA: “Saya Tak Sempurna, Tapi Saya Tak Fake” – Mawar Karim Tuju Pada Siapa?

“Saya hanya jawab satu jawab satu fake akaun yang menyerang saya di media sosial. Dia masuk ‘rumah’ saya, jadi saya jawablah. Saya balas secara umum tanpa menunjukkan kenyataan itu  kepada sesiapa.

“Namun, agak terkejut apabila ada pihak yang terasa. Saya bukan sengaja nak ‘meletup’ di media sosial sebab lepas cerai saya ada berkawan dengan beberapa orang, agak pelik sebab dia terasa,” katanya.

Dalam pada itu, Mawar menegaskan dia masih single namun mengakui sedang mengenal hati budi seseorang. Ujarnya lagi, dia tidak akan kongsikan jika ada khabar gembira.

“Status saya masih single dan sedang mengenali seseorang… kalau nak kahwin, saya akan cakap. Benda baik saya akan ceritakan.

“Cumanya, kisah peribadi memang saya kurang berkongsi di media sosial sebab saya bukan artis. Saya lebih banyak bercerita fasal perniagaan,” katanya.

Terdahulu, perkongsian Mawar menjadi perhatian apabila seolah memberi bayangan dia banyak menanggung keluarga ketika bergelar isteri.

Menerusi perkongsian di Insta Story itu, Mawar tidak menyebut nama mana-mana pihak namun mengakui hidupnya kini lebih tenang bebanding dahulu.


“Maaf, Mungkin Saya Tak Sempurna Di Mata Awak”

Sejak malam tadi hangat diperkatakan mengenai wanita didakwa menjadi orang ketiga rumah tangga pelakon Hafidz Rosdhi dan isteri, Nurul Shuhada dikatakan seorang wanita berhijab bernama Athira Yuhada.

Memetik Harian Metro, menerusi satu perkongsian di aplikasi TikTok, isteri kepada pelakon itu memuat naik gambar  bersama suaminya dengan luahan yang menyentuh jiwa.

BACA: “Kita Tutup Aib Orang, Allah Tutup Aib Kita…” – Wanita Didakwa Kekasih Hafidz Roshdi Titip Pesanan

“Maaf, mungkin saya tak sempurna di mata awak. Tapi, saya pernah ada di sisi saat awak memerlukan,” tulisnya.

Difahamkan, beberapa jam selepas itu Shuhada dilihat ada memuat naik video Hafidz bersama anak-anak mereka dengan kapsyen doa akan dikekalkan hubungan bahagia.

“Ya Allah, redakanlah setiap jalan episod keluarga ini. Kekalkanlah hubungan kebahagiaan hingga ke syurga-Mu. Amin,” tulisnya.

Tengah hari tadi, Hafidz dilihat ada memuat naik perkongsian di Instagram mengatakan setiap manusia melakukan kesilapan dan Allah itu Maha Pengampun.

“Setiap daripada kita manusia melakukan kesalahan. Tapi, ingat. Allah Maha Pengampun. Jahat macam mana pun kita, jangan kita tinggal solat,” tulisnya.


Penerbit Rugi Besar, Filem Pulau Diharamkan Di Terengganu

Penerbit filem Pulau, Fred Chong memaklumkan kerajaan negeri Terengganu mengharamkan tayangan filem berkenaan di negeri itu dengan alasan ada adegan keterlaluan.

Memetik Harian Metro, Fred berkata pengharaman filem yang akan ditayangkan di seluruh negara mulai 9 Mac itu sekaligus memberi kesan besar buat mereka serta bimbang jika tindakan diambil negeri Terengganu membuatkan negeri lain mengambil langkah yang sama.

BACA: “Pemakaian Pelakon Bertepatan Dengan Cara Pemakaian Di Pulau” – Penerbit Pulau

“Alasan mereka filem itu mengandungi adegan-adegan yang keterlaluan. Walhal, belum ada sesiapa lagi yang menonton filem itu.

“Semalam Finas (Perbadanan Kemajuan Filem Nasional Malaysia) memaklumkan kerajaan negeri Terengganu mengharamkan penayangan filem Pulau di sana.

“Saya tak tahu selepas ini negeri mana pula yang akan mengikut langkah mereka. Saya rasa ini adalah langkah yang berbahaya kerana bermula dari tiga pawagam, mungkin boleh menjadi 30 atau 60 pawagam selepas ini. Bagi saya, ini tidak sepatutnya berlaku,” katanya.

Kata Fred, pihak pawagam TGV di Terengganu menerima surat daripada Majlis Perbandaran Kemaman supaya filem Pulau tidak ditayangkan di tiga pawagam itu di sana.

Ditanya mengenai tindakannya, Fred berkata pihaknya sudah menghantar surat rayuan dan mencadangkan supaya pihak terbabit menonton terlebih dulu filem itu sebelum membuat keputusan.

“Saya sudah menghantar surat rayuan kepada kerajaan negeri Terengganu dan mencadangkan kepada mereka, untuk saya ke sana bersama wakil dari TGV serta Finas, dan menayangkan filem itu kepada mereka.

“Dari situ, mereka sendiri boleh menilai sama filem itu sesuai ditayangkan atau tidak kerana filem ini sudah mengikut prosedur penapisan yang sepatutnya,” katanya.

Dalam pada itu, Fred berkata pihaknya berdepan kerugian besar apabila pihak penaja menarik balik tajaan mereka kesan daripada kontroversi melanda.

“Kos penghasilan filem ini mencecah hampir RM4 juta dan kami semua meletakkan sepenuh kerja keras kami dalam menghasilkannya. Jadi, apa yang berlaku memberi kesan kepada pihak kami terutamanya sebagai syarikat produksi. Malah, nak bayar kepada stesen radio supaya memainkan lagu OST Pulau pun, kami tak mampu.

“Penaja juga sudah menarik balik tajaan sebanyak RM500,000. Niat kami untuk membawa industri perfileman kita ke peringkat yang lebih tinggi kini musnah.

“Kepada netizen yang menulis komen kecaman dan memboikot, saya rayu anda semua supaya menonton filem ini terlebih dulu sebelum menilainya,” katanya.


“Kita Tutup Aib Orang, Allah Tutup Aib Kita…” – Wanita Didakwa Kekasih Hafidz Roshdi Titip Pesanan

Sejak malam tadi hangat diperkatakan mengenai wanita didakwa menjadi orang ketiga rumah tangga pelakon Hafidz Rosdhi dan isteri, Nurul Shuhada dikatakan seorang wanita berhijab.

Susulan tular mesej dipercayai bersama pelakon tersebut, wanita berkenaan bertindak menyahaktifkan akaun Instagram miliknya.

BACA: “Nak Gambar Sayang” – Tular Mesej Mesra Didakwa Dari Hafidz Roshdi?

Namun, hari ini akaun tersebut telah dinyahaktifkan semula oleh wanita berkenaan tetapi di dalam mod privasi.

Memetik Oh Bulan, bio Intagram milik wanita itu ditulis ‘HR’ beserta emoji ‘love’ berwarna merah. Difahamkan, wanita itu mengikuti akaun IG Hafidz Roshdi namun pelakon itu tidak berbuat demikian.

Turut menjadi perhatian, wanita itu sempat berkongsikan foto dua pasang kasut ‘matching’ hitam dan putih berserta status berbunyi, ‘Hidup ini simple. Kita tutup aib orang, Allah tutup aib kita sis.’

Bagaimanapun, setakat ini tidak dapat dipastikan kesahihan pelakon itu didakwa curang meskipun semalam isterinya meluahkan rasa kecewa dengan sikap seorang wanita yang didakwa menjadi ‘penyondol’ dalam rumah tangga mereka.


Fizz Fairuz Kasihan Nak Suruh Almy Nadia Kurus

Pelakon, Datuk Fizz Fairuz berkata dia mempunyai sebab  tersendiri enggan membenarkan isterinya kurus meskipun dikecam netizen susulan kenyatannya itu.

Memetik Harian Metro, Fizz berkata dia tidak kisah dengan kata-kata negatif dilemparkan terhadapnya kerana hanya dia lebih mengenali isterinya, Datin Almy Nadia.

BACA: Fizz Fairuz Suka Almy Nadia Nampak Berisi, Tetap Cinta Sepenuh Hati

Menurut Fiz lagi, dia kasihan dengan isterinya untuk menurunkan berat badan apatah lagi perlu menguruskan anak-anak dan keluarga.

“Bila mereka kata yang agak negatif, saya ambil semua komen-komen yang diberikan. Saya boleh saja nak bagi dia kurus tetapi saya lebih kepada kasihankan dia. Ini kerana dia nak kena fikir untuk jaga anak, memasak dan sebagainya.

“Kalau dia fikir mengenai berat badan dan kurus, saya risau dia akan terbeban dengan itu. Untuk dia turunkan berat secara drastik memang tidak boleh, kena ambil masa dua hingga tiga minggu juga.

“Dia pula sejenis yang tak boleh duduk diam, ada saja kerja yang dia nak buat,” katanya.

Dalam pada itu, Fizz berkata dia bimbang jika ia menjadi tekanan buat isterinya jika meminta Almy untuk menurunkan berat badan.

Sebelum ini, Fizz berkata dia tidak kisah dengan perubahan fizikal isterinya kerana tetap akan menyayangi dan mencintai wanita yang melahirkan empat cahaya matanya itu sepenuh hati.

Bagaimanapun aktor itu dikecam susulan kenyataannya akan menghamilkan isterinya jika Almy menyimpan hasrat untuk kurus.


Amelia Henderson Nak Cari Suami Pandai Masak

Pelakon Amelia Henderson berkata dia tidak minat untuk masak serta menghabiskan banyak masa di dapur apatah lagi dengan kesibukannya sebagai anak seni.

Memetik Astro Gempak, Amelia juga mengakui dia juga tidak pandai memasak serta lebih suka makan daripada memasak.

“Saya seorang yang tidak memasak di rumah kerana sentiasa ‘on the go’. Lagipun terus terang saya tak pandai memasak langsung.

“Saya lebih suka makan dari memasak dan duduk di dapur. Lagipun gaya hidup saya sebagai pelakon yang sangat sibuk ini membuatkan saya balik ke rumah hanya untuk berehat dari memasak,” katanya.

Ditanya adakah dia akan memasak jika berkahwin suatu hari nanti, Aemlia berselorohbmengatakan dia akan mencari suami yang pandai memasak.

“Setakat ini saya boleh kata belum tiba masanya lagi untuk saya jadi kreatif dan belajar memasak.

“Nak kahwin nanti mungkin saya kena cari calon suami yang pandai masak kerana dia pun kena tolong bukan tanggungjawab isteri seorang,” katanya.


Ketawa Sambil Pandang Isteri Masa Live, Isu Curang Hafidz Roshdi Sekadar ‘Prank’?

Sejak semalam hangat diperkatakan di media sosial apabila tular mengenai pendedahan didakwa daripada isteri kepada pelakon Hafidz Roshdi iaitu Nurul Shuhada Mat Shukri.

Meskipun kecoh tentang pelakon itu didakwa berlaku curang, namun Hafidz dilihat tetap tenang membuat siaran langsung di TikTok malam tadi.

BACA: “Nak Gambar Sayang” – Tular Mesej Mesra Didakwa Dari Hafidz Roshdi?

Kita kena prank ke ni geng? ?? papepun doakan yang baik2 je lah okey. #hafidzroshdi #curangsatupilihan #setia #hatihati

Sesi live tersebut menarik lebih 10,000 penonton yang tertanya-tanya mengenai kesahihan dakwaan itu. Bagaimanapun, Hafidz tidak memberikan kenyataan mengenai perkara itu.

Sementara itu, seorang pengguan TikTik dilihat memuat naik semula klip ketika sesi live berkenaan serta mendakwa kontroversi itu mungkin sekadar ‘prank.

Dah la jom balik geng kita anggap ja kita kena scam ya. Apa pun kita doakan yang baik2. Semoga yang baik sahaja buat hafidz roshdi dan keluarganya. #hafidzroshdi #setiafarm

Malah, menerusi video dikongsikan kedengaran suara  wanita dipercayai isterinya, Nurul Shuhada Mat Shukri serta anak-anaknya yang sedang bermain.

Dalam video lain pula, ada netizen meminta untuk melihat isterinya ketika sesi live namun Hafidz menjawab tidak boleh kerana isterinya tidak bertudung ketika itu.

Tidak kurang juga, pengguna TikTok berkenaan turut mendakwa isu tersebut hanya marketing semata-mata serta mengatakan Hafidz seorang lelaki yang setia.

Bagaimanapun, setakat ini tidak dapat dipastikan kesahihan dakwaan pelakon itu didakwa curang meskipun semalam isterinya meluahkan rasa kecewa dengan sikap seorang wanita yang didakwa menjadi ‘penyondol’ dalam rumah tangga mereka.


“Nak Gambar Sayang” – Tular Mesej Mesra Didakwa Dari Hafidz Roshdi?

Menerusi perkongsian itu, Shuhada meluahkan rasa kecewa dengan sikap seorang wanita yang didakwa menjadi ‘penyondol’ dalam rumah tangga mereka.

BACA: “Thank You Sebab Layan Dia..” – Isteri Dedah Hafidz Roshdi Curang?

Bagaimanapun, sejak malam tadi tular perkongsian di Instagram Jabatannetizennegara20, memaparkan mesej didakwa dari Hafidz dengan seorang wanita.

Dalam paparan mesej itu, wanita tersebut turut mengirimkan gambar kepada individu nombor telefonnya disimpan dengan nama ‘Hafidz’.

Diruangan komen, seperti sudah dijangka rata-rata netizen mempersoalkan ‘pilihan’ pelakon itu serta mengatakan isterinya jauh lebih cantik.

Dalam pada itu, ada netizen mengatakan biar rupa tidak cantik tetap mempunyai perangai elok dan tidak mengambil ‘hak’ orang lain.

Bagaimanapun, setakat ini tidak dapat dipastikan kesahihan mengenai kesahihan mesej tular itu. Malah, tiada penjelasan daripada pelakon itu berhubung kontroversi tersebut.

Sebelum ini hangat diperkatakan mengenai pelakon didakwa curang dengan isterinya, malah rata-rata netizen memetik nama pelakon Hafidz Roshdi.


Shuib Sertai Ubi Superstar Live, Netizen Suruh Buang Nama Sepahtu?

Baru-baru ini, pelawak Shuib Sepahtu mengumumkan tampil dalam program program sketsa komedi terbitan Astro iaitu Ubi Superstar Live.

Difahamkan, kumpulan Ubi yang dianggotai Fad, Sharif Zero dan Namie akan turut diserikan dengan kehadiran pelawak Ajak dan Shuib.

Pengumuman Shuib itu mendapat pelbagai reaksi daripada netizen yang seolah kurang senang apabila dia terlibat dalam program lain dan bukan bersama Sepahtu.

Dalam pada itu, ada yang meluahkan rasa kecewa dan ada diantara yang meminta agar Shuib tidak lagi menggunakan nama Sepahtu.

Bagaimanapun, ada yang yang berharap Shuib akan buat comeback bersama Sepahtu namun mungkin belum rezeki lagi.

Terdahulu, Jep Sepahtu meminta peminat berhenti mempersoalkan mengapa kumpulan Sepahtu tidak kembali bersatu semula.

Ujarnya, setiap ahli kumpulan sudah membawa haluan masing-masing sekaligus menjadikan faktor mereka tidak lagi bersama.


“Tak Menyesal Ke Lantik Saya Jadi Duta? Saya Gengster, Pukul Bini” – Awie

Dilantik sebagai Duta Yayasan Erth Al-Mustafa, vokalis kumpulan Wings, Datuk Awie berkongsikan proses sebelum dia bersetuju menerima tawaran tersebut.

Memetik Harian Metro, Awie berkata dia ada bertanya kepada pihak yayasan tersebut adakah mereka tidak menyesal apatah lagi dia pernah terpalit dengan kontroversi.

Menurut Awie, setiap kali menerima tawaran berkaitan keagamaan dia akan meminta untuk melihat semula isu yang pernah membabitkan dirinya.

“Pertama sekali, saya tanya kepada pihak penganjur dan yayasan, ‘Tak menyesalkah melantik saya sebagai duta?’. Saya adalah individu yang ada imej buruk sejak 1980-an lagi. Gengster, pukul isteri, semuanyalah. Macam tak ada punca.

“Bukan kali ini sahaja, setiap kali saya ditawarkan untuk terbabit sebagai duta untuk program berkaitan agama, saya berterus terang dengan mereka. Saya suruh mereka Google dan lihat, apa kejadian-kejadian yang pernah membabitkan nama saya,” katanya.

Dalam pada itu, Awie menjelaskan setiap insiden yang kontroversi terpalit dirinya itu ada sebab dan penjelasan  yang tersendiri.

Ujarnya lagi, setiap apa yang berlaku hanya dia yang tahu jawapannya serta dia mahu menjadi insan lebih baik buat anak-anaknya.

“Tapi, setiap yang berlaku, tentunya ada sebab dan jawapannya hanya ada dengan saya. Saya nak mereka tahu terlebih dahulu sebelum orang lain mempersoal.

“Jawapan yang ada di dalam Google pun, tak habis, sebab saya ada simpan sendiri dan tak hebahkan. Saya nak mereka faham, apa sebab setiap insiden itu berlaku.

“Setiap orang Islam ada jalan pulang untuk kembali ke laluan yang benar. Ini juga takdir Allah yang tentukan saya untuk bertemu dengan mereka dan diberikan kekuatan supaya tidak berputus asa dengan apa yang saya buat. Saya nak jadi manusia yang elok dan contoh kepada enam anak-anak saya,” katanya.

Sementara itu, Pengerusi Eksekutif Yayasan Erth Al-Mustafa, Sheikh Imran Angullia berkata setiap manusia tidak terlepas melakukan kesilapan dan pemilihan Awie adalah berdasarkan sumbangannya kepada masyarakat.

“Kerja amal ini untuk semua orang. Setiap individu dari pelbagai profesion, ada sumbangan mereka yang tersendiri. Apabila Datuk Awie bercerita kepada saya mengenai sejarahnya, saya sampaikan kepadanya bahawa yayasan ini berpaksikan dakwah dan kemanusiaan.

“Bagi saya, semua orang ada sejarah lampau. Kalau nak dibandingkan, kesilapan kita dengan kesilapan sebahagian sahabat Rasulullah, mereka terjebat dengan benda yang lebih besar. Namun, Allah menerima taubat hamba-Nya,” katanya.


Usia Cecah 50 Tahun, Syafinaz Selamat Tampil Bertudung Dipuji Ramai

Perkongsian penyanyi dan guru vokal, Datuk Syafinaz Selamat menjadi perhatian ramai apabila memuat naik video di Instagram memaparkan dirinya tampil berhijab.

Difahamkan, penyanyi berusia 50 tahun itu mempromosikan  karnival sempena peristiwa Israk Mikraj yang akan diadakan Bersebelahan Masjid Negeri, Seremban pada 17 dan 18 Februari ini.

Video dimuat naik penyanyi itu menjadi bualan apabila rata-rata netizen memuji kecantikan Syafinaz yang anggun dan manis berhijab.

Malah, ada netizen mengatakan sejuk hati melihat Syafinaz tampil sopan seperti itu serta mendoakan agar kekal dengan imej sebegitu suatu hari nanti.


Hormat Suami, Diana Danielle Takkan Kongsi Hal ‘Dalam Kain’ Di Media Sosial

Pelakon, Diana Danielle berkata dia tidak tidak akan sesekali berkongsi perihal rumah tangga di media sosial.

Memetik Utusan Online, Diana berkata tindakan tersebut adalah cara menghormati dan menjaga air muka suaminya yang juga pelakon, Farid Kamil.

“Saya hormat suami, jadi saya tidak akan ‘pecahkan’ apa-apa di media sosial. Semakin lama, semakin saya hormat dia. Bukan dulu tak hormat suami, mungkin ketika itu muda dan kurang matang.

“Sekarang, saya segan nak kongsi cerita hal ‘dalam kain’ di media sosial. Kematangan ajar kita untuk tengok situasi dan cari jalan keluar,” katanya.

Dalam pada itu, Diana berkata kesefahaman dan toleransi dalam hubungan suami isteri untuk hidup bahagia, selain itu kepercayaan juga penting.

“Sesuatu hubungan itu perlukan masa untuk menjadi matang. Ketika awal perkahwinan, saya akui, susah percaya suami.

“Tetapi, semakin lama, Farid membuktikan kesetiaannya. Itu membuatkan saya sekarang lebih relaks dan tenang,” katanya.

Diana dan Farid mendirikan rumah tangga pada November 2012. Pasangan itu dikurniakan dua cahaya mata, Muhammad dan Nur Aurora.


Mahu Bayar RM60,000 Secara Ansuran, Peguam Belum Terima Apa-Apa Daripada Ali Puteh

Umum mengetahui, sebelum ini pelawak Ali Puteh memaklumkan akan menjelaskan bayaran RM60,000 kepada kakak iparnya, Siti Norhidayah seperti yang ditetapkan mahkamah itu secara ansuran.

Menurut Ali lagi, proses pembayaran itu masih dalam perbincangan membabitkan peguamnya dan peguam Hidayah.

BACA: “Buktikan Betul Atau Tidak Saya Berada Di Rumah” – Ali Puteh

Memetik Harian Metro, peguam yang mewakili Ali iaitu Noorazmir Zakaria berkata dia masih belum menerima arahan daripada pihak Ali dan keluarganya berhubung surat pembayaran secara ansuran.

Ujarnya, dia tidak dapat mengulas mengenai surat pembayaran secara ansuran seperti didakwa anak guamnya itu kerana belum mendapat sebarang arahan daripada mereka.

“Buat masa ini, saya masih belum menerima apa-apa arahan mengenai perkara itu dari pihak Ali dan keluarganya,” katanya.

Difahamkan, Noorazmir mengulas mengenai perkara itu mengenai kenyataan Hidayah yang tidak bersetuju untuk Ali membuat pembayaran ganti rugi secara ansuran.

Malah, Hidayah mendakwa dia tidak menerima surat berkaitan permohonan bayaran secara ansuran daripada pihak Ali dan peguamnya.

Sementara itu, Noorazmir berkata memandangkan pihak Hidayah tidak bersetuju jika Ali mahu membuat bayaran seperti yang dinyatakan, maka isu bayaran ansuran tidak lagi timbul.

“Kalau Ali bersetuju untuk bayar secara ansuran pun tapi pihak Hidayah dah cakap tidak setuju. Jadi isu bayaran ansuran bukan lagi isu. Mungkin Hidayah boleh mendapatkan nasihat daripada peguamnya berkenaan perkara ini,” katanya.


IG Hafidz Roshdi Diserang Netizen

Hari ini hangat diperkatakan di media sosial mengenai pelakon Hafidz Roshdi apabila tular perkongsian daripada isterinya, Nurul Shuhada mendedahkan suaminya curang.

Susulan pendedahan tersebut, Instagram milik Hafidz diserang oleh netizen yang mengecam pelakon itu yang sebelum ini menafikan dakwaan tersebut.

BACA: “Thank You Sebab Layan Dia..” – Isteri Dedah Hafidz Roshdi Curang?

Malah, ada yang meluahkan rasa kecewa serta ada netizen yang tidak sangka pelakon itu berlaku curang.

Dalam pada itu, ada netizen kasihan dengan isteri kepada pelakon tersebut serta anak-anak apatah lagi si penyondol sampai datang ke rumah.

Sementara itu, ada netizen menitipkan nasihat supaya menjaga hati isteri serta hargai keluarga sebelum semuanya musnah termasuk kerjayanya.

Sebelum ini, Shuhada mendedahkan rumah tangga diganggu pihak ketika serta meluahkan rasa kesal wanita itu tergamak merampas bapa kepada anak-anaknya serta meruntuhkan rumah tangga mereka.


“Lepas Sha Cerai, Sha Nak Something Different..” – Tindik Hidung, Shila Amzah Jawab Soalan

Imej penyanyi Shila Amzah yang dengan bertindik di hidung sehingga kini masih menjadi perhatian sehingga ada yang bertanyakan mengenai perkara itu di live TikTok.

Memetik Astro Gempak, menjawab pertanyaan netizen, Shila berkata dia mahukan kelainan selepas bercerai serta mengubah sedikit penampilannya.

BACA: “Tunggu Ubai Buka Braces Lagi 3 Tahun, Baru Fikir Pasal Kahwin” – Shila Amzah

“Bila ada overprotective family, you nak jadi rebellious (memberontak) kan. Jadi selepas Sha cerai, I wanted to do something. Sha macam nak somthing different. Sha suka piercing dari zaman sekolah lagi,” katanya.

Terdahulu, Shila dikecam netizen susulan imejnya yang bertindik ketika menyertai program Gegar Vaganza musim ke-9.

Baru-baru ini, hangat diperkatakan apabila penyanyi itu mengesahkan menjalin hubungan cinta dengan pempengaruh media sosial, Ubai.


“Thank You Sebab Layan Dia..” – Isteri Dedah Hafidz Roshdi Curang?

Sebelum ini hangat diperkatakan mengenai pelakon didakwa curang dengan isterinya, malah rata-rata netizen memetik nama pelakon Hafidz Roshdi.

Bagaimanapun, Hafidz menafikan dakwaan tersebut serta mempunyai sebab tersendiri memadam gambar isteri di Instagramnya.

BACA: Hafidz Roshdi Dedah Sering Nampak Elizad Solat Setiap Kali Masuk Waktu

Terbaru, hangat diperkatakan menerusi Cari forum mengenai pendedahan didakwa daripada isteri pelakon lelaki itu sendiri.

Menerusi perkongsian itu, isteri kepada pelakon itu iaitu Nurul Shuhada Mat Shukri meluahkan rasa kecewa dengan sikap seorang wanita yang didakwa menjadi ‘penyondol’ dalam rumah tangga mereka.

Shuhada turut mengucapkan terima kasih kepada wanita tersebut kerana tergamak merampas bapa kepada anak-anaknya serta meruntuhkan rumah tangga mereka.

“Kepada awak, terima kasih sebab sakitkan hati saya dengan anak-anak yang tidak berdosa. Terima kasih kerana menjadi seorang perempuan yang mengambil abah kepada anak-anak saya.

“Terima kasih kerana meruntuhkan rumah tangga saya, terima kasih kerana sanggup melihat penderitaan wanita lain sebab nak ‘fight for your love,”tulisnya.

Dalam perkongsian lain, Shuhada mendakwa wanita itu ebih teruk daripada Ira Kazar kerana tiada rasa malu datang ke rumah.

Dalam pada itu, Shuhada mengakui dirinya bodoh kerana sering bersangka baik sehingga mengakibatkan dirinya menderita.

“Saya salah sangat-sangat sebab saya bodoh, maafkan ibu ya Umar dan Humairah, ibu akan cuba yang terbaik,”luahnya.

Terdahulu, seorang pelakon lelaki katakan ‘kantoi’ bermesej lucah bersama seorang wanita dan terbongkar setelah diketahui isterinya sendiri.


Syamsul Yusof Dipersoal Biarkan Dua Isteri ‘Berperang’, Ini Jawapan Pedas Puteri Sarah

Baru-baru ini, Mahkamah Sesyen membenarkan Puteri Sarah untuk memulakan prosiding menghina mahkamah terhadap isteri kedua pengarah Syamsul Yusof, Ira Kazar bersama-sama bapa dan kakaknya.

Perkara itu turut dimaklumkan oleh Puteri Sarah menerusi Instagram miliknya sekaligus menjadi perhatian ramai netizen.

Diruangan komen, rata-rata netizen mendoakan yang terbaik buat Puteri Sarah dan berharap agar urusannya dipermudahkan.

Namun, turut menjadi perhatian komen seorang netizen yang mempersoalkan Syamsul Yusof yang seolah-olah membiarkan sahaja isteri-isterinya ‘berperang’ di mahkamah.

Komen individu itu mendapat perhatian daripada Puteri Sarah yang memberikan jawapan pedas mengatakan menjadi berani itu sukar.

Terdahulu, Ira, kakaknya Yasmin dan bapanya, Kazaruddin Saisi perlu menjawab kepada mahkamah berhubung tindakan mengingkari perintah injuksi yang dikeluarkan terhadap mereka pada Julai tahun lalu.


Khazrul Pasrah Tiada Jodoh, Mahu Muhasabah Diri

Sejak minggu lalu hangat diperkatakan mengenai hubungan pelakon Zarina Anjoulie dan bekas tunangnya, Datuk Seri Khazrul Ezley menjadi bualan di media sosial.

Difahamkan, Khazrul kini berada di Thailand bercuti bagi meraikan ulang tahun kelahiran anak perempuannya, Julia Sharapova.

BACA: “Kau Kata Bekas Isteri Aku Seksi, Cuba Google Tengok Gambar Kau Sendiri” – Khazrul

Sementara itu, menerusi TikTok, Khazrul juga sempat membuat live di media sosialnya dan menjawab beberapa soalan dari netizen.

Replying to @deeDeana mcm mne tu dua2 special dalam hati dia? Hmmm #anju #anjoulielavocah1 #zarinaanjoulie #puteranordanish #fyp

Apa yang menjadi perhatian, Khazrul mengakui Zarina atau lebih mesra disapa Anju seorang wanita yang baik. Ujarnya lagi, hanya ada dua nama perempuan yang ada di hatinya iaitu bekas tunangnya itu serta anaknya, Pova.

Khazrul memberitahu sepatutnya dia berjumpa dengan bapa Anju pada 17 Februari ini namun ada rintangan tidak dapat dielakkan.

Dalam pada itu, Khazrul berkata dia menyerahkan segala ketentuan kepada Allah dan memilih untuk muhasabah serta fokus untuk perbaiki diri sendiri.

Sementara itu, rata-rata netizen berharap hubungan pasangan itu berakhir ke jinjang pelamin serta mengatakan apa yang berlaku antara mereka mungkin dugaan bertunang.


Opai Terkejut Tengok Harga Nasi Di Brunei Jauh Lebih Murah

Kisah rumah tangga pelakon, Fatin Afeefa dan suaminya, Aliff Awang sememangnya menjadi perhatian di media sosial. Apa saja dikongsikan pasti akan diperkatakan ramai.

Baru-baru ini perkongsian Aliff menjadi perhatian apabila memuat naik video ketika berada di Brunei dimana dia sempat mencuba hidangan di sana.

Malaysia baru nak buat “Menu Rahmah” Itupun RM5. Brunei nasi seringgit je siak ? brunei masih murah @bukan fatin afeefa

Apa yang menarik, Aliff atau lebih mesra dengan nama panggilan Opai terkejut apabila mendapat tahu harga nasi bersama lauk ayam di Brunei hanyalah $1.20.

Menurut Opai lagi, dia membeli tujuh bungkus nasi dengan harga $8.40 sahaja serta sempat memuji nasi digunakan adalah beras wangi dan kedai makan tersebut lengkap dengan penghawa dingin.

Opai juga sempat berseloroh mengatakan orang Malaysia perlu mengahwini rakyat Brunei jika mahu jimat duit. Malah, dia juga turut berseloroh mengatakan dia mahu tinggal di Brunei.

Perkongsian Opai itu mendapat pelbagai reaksi daripada netizen yang mengatakan sepatutnya mengambil kira mata wang yang berbeza digunakan kedua-dua negara.

Bagaimanapun, ada yang mengatkana harga tersebut murah jika tidak ditukarkan kepada Ringgit. Tidak kurang juga, ada yang memberi komen sindiran kepada suami Fatin Afeefa itu.


Zamarul Hisham Terima Menantu Sulung

Pelakon Zamarul Hisham menerima menantu sulung selepas anak terunanya, Izzat Haiqal selamat bernikah dengan wanita pilihan hati, Dina Zakirsa.

Menerusi perkongsian di Instagram, Zamarul berkongsikan gambar bersama pengantin serta mendoakan kebahagiaan serta menitipkan nasihat buat mereka.

BACA: Dialog ‘Double Meaning’ Zamarul Hisham Untuk Zahirah Buat Netizen Geram

“Tahniah Izzat Haiqal and Dina Zakirsa. Maka bermula satu perjalanan sebagai pasangan suami isteri.

“Macam mana pun jalan yang bakal ditempuh, tempuhi la dengan sifat bertolak ansur, saling faham memahami untuk sama-sama pastikan jalan yang dipilih menuju kebahagian, keharmonian dan kekal till Jannah,” tulisnya.

Diruangan komen, rata-rata netizen mengucapkan tahniah serta ada yang mengatakan pelakon itu bakal menjadi atuk tidak lama lagi.

Membalas komen tersebut, Zamarul berseloroh mengatakan walaupun bergelar atuk namun tidak menghalangnya untuk terus bermain TikTok.


Terpalit Dengan Kes Mahkamah, Adik Beradik Ira Kazar Tetap Seronok Berjalan Di Mall

Semalam, Mahkamah Sesyen membenarkan Puteri Sarah untuk memulakan prosiding menghina mahkamah terhadap isteri kedua pengarah Syamsul Yusof, Ira Kazar bersama-sama bapa dan kakaknya.

Difahamkan, Ira Kazar serta keluarganya perlu menjawab kepada Mahkamah Sesyen berhubung tindakan mengingkari perintah injuksi yang dikeluarkan terhadap mereka pada Julai tahun lalu.

Bagaimanapun, baru-baru ini adik beradik Ira Kazar termasuklah kakaknya yang terlibat dalam kes mahkamah dilihat ‘seronok’ berjalan-jalan.

Menerusi video dimuat naik Yasmin di Insta Story memaparkan mereka dilihat keluar berjalan-jalan di sebuah pusat beli belah sekaligus menjadi perhatian netizen.

Terdahulu, perkongsian Yasmin Kazar di laman Twitter menjadi bualan susulan ciapannya yang didakwa menyindir pelakon Puteri Sarah dan keluarga Datuk Yusof Haslam.


Fizi Ali Dah Ada Teman Istimewa, Sedia Kahwin Lagi

Pernah berdepan kegagalan rumah tangga sebelum ini, penyampai radio, Fizi Ali berkata dia mahu terus bergerak kehadapan dan sedia untuk kembali mendirikan rumah tangga.

Memetik mStar Online, bapa kepada seorang cahaya mata itu mengakui selepas bercerai dia merasakan dunianya gelap namun dia kembali bangkit.

BACA: Berhijrah Bukan Sebab Duit, Fizi Ali Mengaku Silap Tinggalkan Suria FM Secara Mengejut

“Selepas bercerai, saya meratapi nasib sendiri sebab apa yang saya rancang untuk masa depan tidak menjadi. Saya rasa dunia sangat gelap. Kemudian ambil masa berfikir dan kembali bangkit.

“Saya sudah tidak takut dilambung ombak. Kalau kembali bertemu jodoh saya terima,” katanya.

Sementara itu, Fizi mengakui sedang berkawan rapat dengan wanita dikenali sebagai Tiz merupakan seorang usahawan sejak enam bulan lalu.

Bersama-sama menguruskan perniagaan menjual pakaian, Fizi berkata hubungan mereka menjadi akrab serta mengakui tiada masalah untuk kembali mendirikan rumah tangga tahun ini.

“Dia adalah wanita yang paling rapat dengan saya sekarang. Kami pun sekarang banyak bercakap soal perniagaan sebab saya baru saja nak mula. Dia pula sebelum ini memang sudah ada perniagaan lain.

“Tentang perkahwinan, saya hanya follow the flow. Usia semakin meningkat dan saya tiada masalah nak kahwin tahun ini. Apa yang penting ialah restu ibu bapa. Jika mereka terima, saya okay sahaja,” katanya.

Dalam pada itu, Fizi turut meluahkan rasa syukur Tiz menerima statusnya duda anak satu, malah wanita itu sudah pun berjumpa dengan anak tunggalnya.

“Mereka mudah mesra dan boleh terima satu sama lain. Orang ramai yang DM untuk kami segera berkahwin. Setiap kata-kata itu adalah doa dan saya ucapkan terima kasih,” katanya.

Terdahulu, Fizi pernah mendirikan rumah tangga dengan pelakon, Shakilla Khoriri pada Februari 2018 namun mengumumkan perceraian pada Disember 2021. Mereka dikurniakan seorang anak perempuan, Nur Ameena Sofia.


“Buktikan Betul Atau Tidak Saya Berada Di Rumah” – Ali Puteh

Baru-baru ini kecoh apabila ada individu mengaku jiran arwah Abam memaklumkan pelawak Ali Puteh ada rumah ketika kakak iparnya, Siti Norhidayah datang ke rumah tersebut.

Memetik Astro Gempak, Ali menyifatkan dakwaan individu itu sebagai satu fitnah serta meminta ‘jiran’ tersebut tampil untuk memberikan bukti.

BACA: “Kami Nampak Korang Semua Memang Ada Dalam Rumah” – Jiran Arwah Abam

“Fitnah makin besar dan makin besar sekarang. Saya minta jiran yang kononnya jiran saya itu tampil ke depan dan pastikan betul atau tidak saya berada di rumah,” katanya.

Dalam pada itu, Ali menegaskan bahawa dia tidak tinggal di rumah berkenaan serta mempersoalkan bagaimana ada jiran berkata dia ada dirumah tersebut.

“Saya tidak duduk di situ dan tiada di situ. Macam mana jiran kata saya ada di situ? Kalau betul tampil ke depan. Orang kalau betul tak pakai fake account untuk beri komen,” katanya.

Terdahulu, individu mendakwa jiran rumah tersebut berkata mereka tidak Hidayah menabur barang dipercayai perbuatan syirik di rumah tersebut yang didakwa sebelum ini.

Bagaimanapun, akaun kedua-dua individu itu tidak dapat ditemui selepas mengeluarkan kenyataan tersebut dan tidak dapat dipastikan kesahihan perkara itu.


“Negara Ada Undang-Undang, Kebenaran Akan Terungkap” – Puteri Sarah

Semalam, Mahkamah Sesyen membenarkan Puteri Sarah untuk memulakan prosiding menghina mahkamah terhadap isteri kedua pengarah Syamsul Yusof, Ira Kazar bersama-sama bapa dan kakaknya.

Ira, kakaknya Yasmin dan bapanya, Kazaruddin Saisi perlu menjawab kepada mahkamah berhubung tindakan mengingkari perintah injuksi yang dikeluarkan terhadap mereka pada Julai tahun lalu.

BACA: Puteri Sarah Dibenar Mula Prosiding Hina Mahkamah Terhadap Ira Kazar, Keluarga

Memetik Harian Metro, Puteri Sarah berkata negara kita ada undang-undang serta memberitahu kebenaran akan terungkap.

Dalam pada itu, Puteri Sarah berkata kes masih dalam peringkat awal dan tidak dapat berkongsikan lebih lanjut serta meminta untuk mendoakan yang baik-baik.

“Tiada apa yang boleh saya komen sekarang ini. Cuma doakan yang baik-baik untuk saya. Segala tindakan yang saya lakukan selama ini adalah untuk melindungi anak-anak saya.

“Saya ingin berterima kasih kepada pasukan peguam saya yang bertungkus-lumus membantu dalam memastikan saya kuat dan tabah dengan ujian ini,” katanya.


Buat Kejutan Untuk Suami, Emma Maembong Hamil Anak Kedua

Tahniah diucapkan buat pelakon Emma Maembong yang mengumumkan dirinya kini sedang hamil anak kedua.

Berkongsikan berita gembira itu di Instagram sebentar tadi, Emma turut membuat kejutan kepada suaminya, Muhammad Shazli tentang kehamilannya kononnya mahu membuat review produk.

Sedang asyik sedang mempromosikan produk, suami Emma seakan terkejut apabila melihat alat ujian kehamilan di dalam kotak tersebut. Shazli turut bertanyakan kepada Emma sama ada betul atau tidak isterinya itu hamil.

Terkejut dengan berita tersebut hingga menitiskan air mata, Emma dilihat memuji suaminya serta memberitahu usia kandungan sudah mencecah dua minggu.

Emma mendirikan rumah tangga bersama Shazli pada 20 Februari 2020. Pasangan itu dikurniakan cahaya mata sulung, Shariq Gabriel kini berusia tiga tahun.


Sophia AlBarakbah Rindu Nak Berkuda, Tak Sabar Nak Habiskan Shooting

Sejak terpalit dengan kontroversi didakwa tersuka suami orang, apa saja perkongsian pelakon Sophia AlBarakbah pasti akan menjadi perhatian.

Terbaru, Sophia dilihat ada memuat naik gambar kuda di Insta Story miliknya serta meluahkan rasa rindu untuk kembali berkuda.

BACA: Lepas Gambar Berpeluk Di Wayang, Sophia AlBarakbah Kongsi Video Dalam Wad Pula

Sophia yang kini sedang sibuk menjalani penggambaran mengatakan dia juga tidak sabar untuk habiskan penggambaran untuk kembali melakukan aktiviti kesukaannya itu.

Melihat perkongsiannya sebelum ini, Sophia sememangnya suka menunggang kuda, malah mempunyai kuda sendiri.

Terdahulu, hangat diperkatakan apabila penyanyi Bella Astillah mendedahkan ada pelakon wanita mengakui tersuka dengan suaminya. Malah, Aliff Aziz juga mengesahkan pelakon tersebut adalah Sophia AlBarakbah.


“Kau Ingat Kau Cantik” – Radhi OAG Jerit Dekat Bekas Isteri Sebab Enggan Selfie

Pada April tahun lalu, penyanyi Radhi OAG dituduh memukul dan mencederakan bekas isterinya di sekitar kediamannya di Kota Damansara.

Memetik Kosmo, dalam prosiding berlangsung semalam, bekas isteri Radhi iaitu Nur Shaira Ayu berkata bekas suaminya itu memaki hamunnya sebelum berlaku pergaduhan.

Shaira berkata bekas suaminya itu memaki hamunnya dengan mengatakan ‘kau ingat kau bagus, kau ingat kau cantik’ hanya kerana dia enggan selfie bersama.

Kata Shaira lagi, dalam kejadian pada 19 April itu, dia sebagai saksi pendakwaan pertama berkata semuanya bermula apabila dia dan kakaknya mahu mengambil anak lelaki mereka di kondominium tersebut.

“Saya tidak datang seorang tetapi bersama kakak, anak perempuan dan tiga lagi anak buah. Apabila sampai di situ (rumah Radhi), saya kemudian terus naik ke atas bersama  tiga anak buah.

“Sampai di rumah Radhi, saya terus mengambil anak lelaki yang sedang tidur di atas sofa lalu turun ke lobi,” katanya.

Menurutnya lagi, selepas turun ke parkir, Radhi ada meminta untuk berbincang mengenai isu anak di tepi kereta sebelum pulang. Shaira turut mencadangkan untuk bergambar di luar kereta dan ketika itu Radhi mula marah.

“Radhi kemudian mengajak saya untuk berswafoto dalam kereta menggunakan telefonnya. Saya cakap tidak mahu rakam gambar macam itu, tak perlu nak peluk dan berswafoto kerana sudah bercerai.

“Kalau nak bergambar, ambil di luar kereta dan di situ permulaan Radhi marah. Dia jerit depan muka saya termasuk mengeluarkan perkataan kesat kerana marah kenapa tidak boleh berbaik untuk ambil gambar.

“Saya cakap elok-elok kenapa perlu marah? Kita ada kehidupan masing-masing dan tidak perlu ambil gambar sebegini,” katanya.

Susulan kejadian itu, Shaira membuat laporan polis pada hari yang sama serta berkata ada kesan lebam pada tangannya dan mengakui ada memukul tertuduh untuk mempertahankan diri.


Tunai Umrah, Penampilan Scha Alyahya & Awal Ashaari Dipuji Tetap Stylo

Umum mengetahui pasangan selebriti popular, Awal Ashaari dan Scha Alyahya kini sedang menunaikan ibadah umrah di Tanah Suci Mekah.

Menerusi Instagram, Scha dan Awal tidak lokek berkongsikan momen sepanjang berada disana buat tatapan umum.

BACA: Bercuti Tanpa Pembantu, Awal Ashaari Belajar Erti Sabar & Lebih Rapat Dengan Anak-Anak

Turut menjadi perhatian perkongsian Scha memaparkan dia dan Awal segak mengenakan jubah warna sedondon.

Diruangan komen, rata-rata netizen memuji penampilan pasangan itu yang meskipun berpakaian lengkap untuk menunaikan ibadah.

Malah, ramai memuji kecantikan Scha mengenakan tudung serta mendoakan agar pelakon itu terus istiqamah dan pasangan itu mendapat umrah mabrur.


“Kau Ada Masalah Apa Si*l Dengan Aku?” – Tular Video Ali Puteh Mengamuk Di Live TikTok

Sejak minggu lalu hangat diperkatakan apabila pelawak Ali Puteh mendakwa menjumpai taburan garam kasar, kulit limau dan bangkai mengkarung di luar rumah arwah abangnya.

Ali turut bertanyakan motif amalan khurafat itu dibuat serta mengatakan andai dia mati disebabkan benda tersebut, dia reda.

BACA: Hidayah Gesa Ali Puteh Segera Bayar Saman Tanpa Sebarang Ansuran

Terbaru, tular apabila seorang pengguna TikTok merakam Ali Puteh mengamuk ketika live kerana ada netizen mengejek memetik nama bapanya.

die mmg salah tp jgn smpai main makpak,makpak die mgkin xsuke dgn ape yg die buat..so netizen pun nk ke cam,ke cam die je da la..pape pun moga kak dayah dan anak nye akan dpt hak yg sepatutnya scepat mgkin..?#aliputihmengamuklive

? bunyi asal – ??Fa-Hana Yusof ?? – ??Fa-Hana Yusof ??

Berang dengan tindakan individu itu, Ali berkata perbuatan tersebut sangat biadap dan jika individu itu ada depannya sudah pasti akan disepak.

Dalam pada itu, Ali menafikan dakwaan dia ‘koyak’ dengan kecaman netizen, sebaliknya marah kerana provokasi yang melampau.

Semalam, balu Allahyarham Abam iaitu Siti Norhidayah menggesa Ali membayar RM60,000 kepadanya yang ditetapkan mahkamah tanpa kaedah ansuran.


Nadya Syahera Dedah Rumah Tangga Diganggu Penyondol

Nampaknya isu penyondol seolah tiada kesudahan apabila pelakon Nadya Syahera pula mendedahkan ada wanita cuba mengganggu rumah tangganya dengan suami, Fizul Nawi.

Memetik Harian Metro, Nadya berkata dia yakin bahawa wanita tersebut tidak mampu menggantikan tempatnya meskipun melihat suaminya hidup dalam kesenangan.

BACA: “Saya Tak Ada Nak Aibkan Sesiapa, Saya Tulis Secara Random” – Nadya Syahera

“Mungkin wanita ini nampak suami saya berduit dan memiliki segala-galanya. Tapi kalau dia ada di tempat saya, sanggup tak dia bertahan. Saya dah lapan tahun, dia baru nak bersama tiga atau empat bulan, jadi lebih baik tak perlu.

“Lupakan nak ambil laki (suami) kakak. Kalau anda sanggup bertahan macam kakak, saya berani potong jari, pergilah,” katanya.

Dalam pada itu, Nadya turut memberi nasihat kepada wanita bujang di luar sana supaya tidak menganggu suami orang kerana perkara itu boleh berbalik kepada mereka semula.

“Saya lihat sekarang ini ramai wanita yang solo, nak cuba pasangan orang. Cuba fikir, kalau anda buat pada seseorang, esok lusa, mungkin benda itu boleh jadi pada anda juga.

“Sebab dunia ini ibarat roda, kalau kita buat orang, esok lusa mungkin kena pada kita. Sekarang ini, saya nampak Allah memang bayar tunai. Kalau awak ambil, boleh rasa bahagia, teruskan.

“Saya dah tahap macam itu sekarang. Kalau anda nak, silakan. Kalau anda boleh bahagia, bahagia itu rezeki anda. Kalau anda tak boleh bahagia dengan cara ini, tak apa Allah beri cara lain,” katanya.

Nadya dan Fizul mendirikan rumah tangga pada September 2015. Pasangan itu dikurniakan tiga cahaya mata iaitu Aleena Rose, Mohamad Dayyan dan Muhammad Barr Adam.


“Saya Masih Clubbing, Tak Pandai Hipokrit” – Ismail Izzani

Susulan tanggapan mengatakan dirinya artis bermasalah dan suka berparti di kelab malam, penyanyi Ismail Izzani enggan bersikap hipokrit serta mengakui memang ke kelab malam.

Memetik Kosmo, Ismail berkata dia juga manusia biasa dia tidak mampu lari daripada melakukan kesilapan.

BACA: “Saya Tak Perlu Jelaskan Apa-Apa, Biar Keluarga Tahu Dah Cukup” – Ismail Izzani

“Tentang pergi kelab malam (clubbing) atau berparti, kadang-kadang kita semua masih pergi. Saya masih pergi (clubbing).

“Tapi, saya tahu batasnya. Ada benda kita pergi ke sana ada sebab. Kadang-kadang, kawan kita ada di sana. Kadang-kadang juga, sebab nak berseronok.

“Saya pasti orang media pun ada di sana juga (ketawa). Saya tak mahu hipokrit dan mengakui dalam hidup, kita banyak buat silap,” katanya.

Menurut Ismail lagi, sebagai selebriti terkenal, sudah tentu lokasi dan keberadaannya pasti akanmenjadi perhatian dan buah mulut orang ramai.

“Kita tak boleh puaskan hati semua orang. Kita tak boleh suruh atau paksa orang sayang kita.

“Bagi saya, siapa yang betul-betul sokong, saya sangat-sangat menghargainya. Haters (orang yang membenci) juga banyak membantu.

“Mereka membuat saya beringat dengan cara yang kasar. Saya tak sentiasa betul dan saya takkan betulkan apa yang salah,” katanya.

Terdahulu, tular video memaparkan seorang lelaki mirip Ismail dilihat memeluk seorang wanita seksi di sebuah kelab malam sambil mencium pipi dan leher dalam keadaan ghairah.


Lepas Gambar Berpeluk Di Wayang, Sophia AlBarakbah Kongsi Video Dalam Wad Pula

Baru-baru ini nama Sophia AlBarakbah hangat diperkatakan apabila dikaitkan dengan rumah tangga pasangan selebriti, Bella Astillah dan Aliff Aziz.

Ahad lalu, perkongsian pelakon cantik itu menjadi bualan apabila memuat naik gambar mesra di Insta Story memaparkan dirinya berpelukan dengan seorang lelaki.

Foto tersebut sekaligus menimbulkan tanda tanya netizen gerangan lelaki tersebut sama ada kekasih kepada pelakon itu.

Terbaru, Sophia dilihat ada memuat naik video memaparkan dirinya sedang berada di sebuah hospital dan kelihatan seorang jejaka berjambang.

Setakat ini, tidak diketahui siapa gerangan jejaka itu serta status hubungan Sophia dengan lelaki tersebut.

Terdahulu, kecoh apabila Bella mendedahkan pelakon wanita mengakui tersuka dengan suaminya. Malah, Aliff juga mengesahkan pelakon tersebut adalah Sophia AlBarakbah.


Bekas Tunang Akui Masih Sayang, Zarina Anjoulie Kantoi Tersipu Malu

Sejak beberapa hari lalu hangat diperkatakan mengenai pelakon Zarina Anjoulie dengan bekas tunangnya, Datuk Khazrul Elzey.

Masing-masing dilihat berbalas kenyataan di media sosial seolah tidak berpuas hati dengan apa yang berlaku sehingga meminta supaya tidak menggunakan isu berlaku antara mereka sebagai konten.

BACA: “Kami Nampak Korang Semua Memang Ada Dalam Rumah” – Jiran Arwah Abam

Terbaru, tular video di aplikasi TikTok memaparkan Khazrul mengakui masih sayangkan Zarina atau lebih mesra disapa Anju.

WAHAI NETIJENNN!! HAPPY TAK DENGAR DATO NI CAKAP APE? ?? KITA DOA YG BAIK2 OKEYY.. JODOH KUAT DORG NI… INSHAALLAH ??? #puteranordanish #anju #zarinaanjoulie

“Dia kata dia sayang saya, saya lagi sayang dia. Maut maut saya sayang dia. Sampai botak kepala saya,” katanya.

Sementara itu, menerusi video lain Khazrul memaklumkan akan berjumpa bapa Anju pada 17 hari bulan ini untuk berbincang mengenai masalah mereka serta meminta mendoakan yang baik-baik.

Replying to @wantie? KITA SAMA2 TUNGGU 17HB NI DAN DOA YG BAIK2 OKEYY ??? semoga dato @Khazrul Elzey dan @Zarina anjoulie kembali semula dan kekal selamanya.. Aamin ? #puteranordanish #anju #zarinaanjoulie #fyp #anjoulielavocah1

“Nanti saya akan jumpa my daddy, saya akan bincang dengan dia. Doakan yang baik-baik buat kami. Keputusan untuk kami, semoga semua berjalan dengan lancar,” katanya.

Dalam pada itu, turut menjadi perhatian video Anju yang dimuat naik oleh pembantu peribadinya memaparkan pelakon itu tersenyum tersipu malu apabila mendengar pengakuan Khazrul.


Puteri Sarah Dibenar Mula Prosiding Hina Mahkamah Terhadap Ira Kazar, Keluarga

Pelakon Puteri Sarah memperoleh kebenaran untuk memulakan prosiding menghina mahkamah terhadap madunya Ira Kazar, kakaknya, Yasmin serta bapa mereka yang juga pelakon veteran, Kazar Saisi.

Memetik Harian Metro, Ira Kazar serta keluarganya perlu menjawab kepada Mahkamah Sesyen berhubung tindakan mengingkari perintah injuksi yang dikeluarkan terhadap mereka pada Julai tahun lalu.

BACA: Puteri Sarah Masuk Hospital, Mohon Maaf Buat Peminat Di Singapura

Peguam Datuk Akberdin Abdul Kader yang mewakili Puteri Sarah berkata  Hakim Norakhmar Mohd Sani memberikan kebenaran itu ketika pengurusan kes secara dalam talian hari ini.

Susulan kebenaran itu, Akberdin menjelaskan, pihaknya perlu menyerahkan sesalinan permohonan komital berkenaan kepada Ira, Kazar dan Yasmin.

Terdahulu, dalam perintah injuksi diperoleh Puteri sarah pada Julai tahun lalu menghalang Ira atau sesiapa yang mempunyai kaitan dengannya daripada menjejaskan ketenteraman dan kedamaian Puteri Sarah dan keluarganya serta keluarga mentuanya termasuk suaminya.

Ira juga dihalang daripada mendekati atau berada dalam jarak 500 meter daripada Puteri Sarah, keluarganya dan keluarga mentuanya, suaminya atau sesiapa yang mempunyai kaitan dengannya (Puteri Sarah).

Perintah injunksi itu adalah susulan daripada tuntutan saman difailkan Puteri Sarah terhadap madunya pada Jun 2022, atas dakwaan mengganggu kedamaian rumah tangganya.


Ali Puteh Sedih Arwah Ibu & Isteri Dimaki, Bakal Buat Laporan Polis

Pelawak Ali Puteh meluahkan rasa sedih apabila menerima mesej menerusi aplikasi WhatsApp daripada individu tidak dikenali yang memaki hamun arwah ibu dan isterinya.

Menerusi satu perkongsian di Instagram, Ali turut memuat naik paparan mesej daripada individu tersebut yang disifatkan biadab dan tidak bertangungjawab.

BACA: Hidayah Gesa Ali Puteh Segera Bayar Saman Tanpa Sebarang Ansuran

Menurut Ali, dia mahu berjumpa dengan individu tersebut dan akan membuat laporan polis berhubung mesej berkenaan.

“Hmm sedih saya, sampai begini makian orang pada arwah mak saya dan isteri saya..boleh jumpa kan saya insan ini..saya akan ke balai polis untuk buat laporan insya-Allah pasti jumpa insan ini,” tulisnya.

Sejak minggu lalu hangat diperkatakan apabila balu Allahyarham Abam Bocey iaitu Siti Norhidayah ke rumah arwah suaminya.

Bagaimanapun, Ali Puteh mendakwa menjumpai barangan seperti taburan garam kasar, kulit limau dan bangkai mengkarung selepas kakak iparnya pulang.

Malah, Ali turut meluahkan rasa terkilan apabila Hidayah memuat naik video tersebut dengan mendedahkan keadaan rumah yang tidak terurus dan bersemak.


13 Tahun Bercinta, Shiha Zikir & Arul Nikah Tahun Ini

Hampir 13 thaun menjalin hubungan cinta, penyanyi Zhiha Zikir dan pasangannya, Kamarul Arifin Baharun mengumumkan bakal mendirikan rumah tangga tahun ini.

Memetik Harian Metro, Kamarul atau lebih dikenali sebagai Arul berkata dia dan Shiha bakal disatukan tidak lama lagi jika tiada aral melintang.

BACA: 13 Tahun Bercinta, Shiha Zikir Belum Tahu Bila Akan Kahwin

Dalam pada itu, Shiha berkata dia lebih selesa untuk tidak berkongsi lanjut mengenai hal perkahwinanya selagi tarikh rasmi belum diumumkan.

“Dulu memang saya gemar berkongsi kisah peribadi, tapi sekarang saya mahu fokus pada karier. Lagipun sebelum ini orang selalu bertanya dan saya terbuka untuk menjawab hubungan saya dengan Arul.

“Saya tidak akan berahsia atau mengatakan saya masih solo. Bila sudah berkahwin nanti, barulah lebih selesa untuk kongsikannya secara terbuka,” katanya.

Sementara itu, Shiha berkata dia tidak mahu menangguhkan perkahwinannya lagi apatah lagi usianya sudah mencecah 36 tahun, malah keluarga pun sudah bertanya.

“Perkenalan kami sudah memasuki 13 tahun dan mestilah mahu hubungan ini ke fasa seterusnya. Saya pun sudah 36 tahun, keluarga pun ada bertanya.

“Insya-Allah kalau tiada apa-apa halangan, kami akan kongsikan mengenai hari bahagia lebih lanjut. Saya tak kisah kalau (kahwin) tahun ini. Sekiranya ia dipermudahkan, saya ‘on’. Kata orang, lagi cepat lagi bagus,” katanya.


Zara Zya Mengaku ‘Cucuk’ Muka, Bibir

Selepas diasak mengenai rupa parasnya semakin berbeza sejak kebelakangan ini, pelakon Zara Zya mengaku mengambil suntikan pada wajah dan bibir.

Menerusi temu bual bersama Melodi, Zara menjelaskan perubahan hormon dan faktor usia menyebabkannya mengambil suntikan tersebut.

Zara turut tidak menolak dakwaan ada beberapa klinik estetik tampil menaja untuk melakukan suntikan dan menambahbaik wajahnya. Katanya lagi, suntikan lebih kepada vitamin sahaja untuk kulit tanpa cela dan tampil lebih segar.

“Sejujurnya, memang ada beberapa klinik menaja saya membuat rawatan wajah. Lagipun, usia semakin meningkat, jadi timbul kedutan dan saya buat sedikit suntikan.

“Tetapi, ia lebih kepada suntikan vitamin untuk menjadikan kulit tampil tanpa cela. Jika dulu susah nak jumpa klinik estetik yang sesuai, jadi bila ada peluang, apa salahnya? Tetapi, ia lebih kepada vitamin.

“Sama seperti bibir, kadang-kadang bibir jadi gelap, jadi suntikan ini memberikan kesan tegang. Apabila tegang, ia menjadi lebih gebu dan berwarna kemerah-merahan,” katanya.

Dalam pada itu, Zara berkata dia tidak kisah jika ada netizen tampil memberikan komen negatif terhadap rupa parasnya kerana setiap selebriti pasti melakukan suntikan pada wajah sebagai rutin untuk tampil cantik.

“Saya tidak kisah dan terpulanglah. Lagipun saya rasa ramai sahaja yang buat, namun terpulang pendapat masing-masing. Mungkin ada orang tak ditawarkan peluang seperti ini, tetapi bila ada peluang, mungkin dia juga nak mencuba.

“Dalam media sosial, orang boleh cakap apa sahaja. Nak buat atau tidak, terpulang. Saya adalah seorang selebriti, sudah pasti saya kena jaga penampilan secara keseluruhan.

“Apa yang boleh saya katakan, ia rutin bagi selebriti. Lagipun, apa sahaja yang saya buat tetap ada kecaman dan tilikan. Kadang-kadang dalam video yang dimuat naik saya rasa tiada apa-apa, tetapi mata netizen tajam,” katanya.


Pendakwah Minta Ellie Suriaty Amalkan Baca Petikan Yasin Untuk Cepat Bertemu Jodoh

Pelakon dan pengarah, Ellie Suriaty berkata dia tidak menolak seandainya kembali bertemu jodoh dengan lelaki yang sesuai suatu hari nanti.

Memetik mStar Online, Ellie berkata dia turut memohon doa agar dipertemukan dengan lelaki yang baik untuk dijadikan teman hidup.

BACA: “Semoga Dia Jumpa Wanita Lebih Baik Daripada Saya” – Ellie Suriaty

Difahamkan, Ellie berkongsikan mengenai perkara itu selepas ditanya tentang jodoh menerusi sebuah video yang dimuat naik personaliti dakwah, Datuk Tuan Asmawi Tuan Umar di media sosial miliknya.

Menerusi video itu, pendakwah itu sempat berkongsikan petikan doa yang boleh diamalkan untuk segera bertemu jodoh kepada Ellie.

Kata Asmawi, potongan ayat daripada surah Yasin, ayat ke-36 adalah salah satu doa cara untuk dapatkan jodoh yang baik dengan izin Allah. Ujarnya lagi, ayat tersebut boleh diamalkan setiap hari dengan membaca sebanyak 33 kali.

Terdahulu, Ellie pernah berkahwin dengan Azri Iskandar pada 2003 namun bercerai selepas 19 tahun hidup bersama. Pasangan itu dikurniakan tiga orang anak, Azrell, Nur Azreen dan Nur Aliah.


“Saya Dah Penat Tanggung Biawak Hidup” – Fatin Afeefa

Baru-baru ini, pelakon Fatin Afeefa seakan memberi bayangan pernah melalui kehidupan dimana dia banyak berkorban serta menanggung keluarga.

Menerusi video dimuat naik oleh seorang pengguna di TikTok, pelakon itu meluahkan dia sudah penat menanggung ‘biawak hidup’ dan tidak mahu laluinya lagi.

Betul jga kata Fateen tu? #fatinafeffa #suamiistribahagia #fateen #artismalaysia #suamifatinafeefa #fateen_coffe #fateen

“Saya dah penat lah tanggung biawak hidup, biarlah biawak pula tanggung saya. Saya je asyik tanggung biawak hidup.

“Dulu saya dah dengar cakap korang, saya dah dengar dah. Kita ni kahwin jangan ingat lelaki kaya ni, saya dah dengar cakap korang,” katanya.

Tidak pasti siapa biawak hidup yang dimaksudkan namun bukan suaminya, Aliff Awang. Fatin meluahkan rasa syukur suaminya menjaga keperluannya sebagai isteri.

“Saya bela biawak, sekarang ni saya nak biawak yang bela saya. Biar je dia. Nanti korang faham lah, mencintai biawak tak akan boleh beri makan kepada anak-anak dan anda. Tapi suami saya baik je,” katanya.

Sementara itu, diruangan komen rata-rata netizen terhibur apabila Fatin menggelarkan suaminya sebagai seekor biawak.

Terdahulu, Fatin pernah berkahwin dengan pelakon Adam Shahz pada 2013 namun bercerai pada 30 Mei 2017. Pasangan itu dikurniakan seorang cahaya mata perempuan, Ivy Herra Sophia.

Pada Disember tahun lalu, Fatin mengejutkan ramai apabila berkahwin dengan Aliff dalam satu majlis tertutup.


Hidayah Gesa Ali Puteh Segera Bayar Saman Tanpa Sebarang Ansuran

Balu Allahyarham Abam Bocey, Siti Norhidayah menggesa pelawak Ali Puteh membayar RM60,000 kepadanya yang ditetapkan mahkamah tanpa kaedah ansuran.

Memetik Harian Metro, Hidayah berkata dia tidak setuju jika pihak adik iparnya itu mahu menjelaskan bayaran itu secara ansuran kerana tempoh diberikan agak lama.

“Saya tidak bersetuju dengan bayaran secara ansuran kerana perkara ini sudah diberi tempoh masa yang agak lama serta peguam saya juga memberi notis selama 21 hari untuk memberi kerjasama, tetapi pihak sana (Ali) tidak memberi sebarang jawapan.

“Dengan ini, saya menegaskan untuk pihak sana segerakan bayaran tanpa sebarang ansuran kerana saya tidak mahu ada sebarang perkara yang tidak diingini berlaku agar tidak ada perkara berbangkit kerana hal ini adalah perintah mahkamah yang jelas.

“Saya juga ingin fokus dengan kehidupan saya dan Hamzah (anak) serta bisnes saya. Jadi, saya minta permudahkan urusan saya dan bayar dalam kadar segera kerana saya telah beri ruang dan tempoh masa yang agak lama sebelum ini. Hal ini akan diketengahkan dengan tindakan segera jika pihak sana masih melengah-lengahkan dan tidak memberi kerjasama,” katanya.

Dalam pada itu, Hidayah berkata dia tidak menerima sebarang surat dari pihak sana mengatakan mahu membayar secara ansuran seperti yang diuar-uarkan kepada media.


Abang Hidayah Minta Ali Puteh Hadam Betul-Betul Hukum Faraid

Nampaknya kemelut antara balu Allahyarham Abam Bocey iaitu Siti Norhidayah dengan adik iparnya iaitu pelawak, Ali Puteh dilihat masih tiada kesudahan.

Terbaru, abang kepada Hidayah dikenali sebagai Mohd Azmier turut mengeluarkan kenyataan mengenai isu berkenaan.

Menerusi satu perkongsian di Facebook, Azmier meminta pihak disana supaya memahami hukum faraid kerana bimbang ianya memakan diri.

Dalam entri tersebut, turut dikongsikan potongan ceramah dari seorang ustaz yang meminta untuk tahu lebih mendalam mengenai hukum faraid.

“Hadam betul2 hukum jangan main rembat je, makan diri nanti. Bak kata ustaz bab-bab harta ni depa suka berdrama berepisod-episod,” tulisnya.

Sebelum ini, Azmier dilihat ada memuat naik perkongsian mengatakan pihak sebelah sana mengelak untuk membayar saman walaupun sudah diberi notis sebanyak dua kali.

Terdahulu, Ali memaklumkan bayaran RM60,000 kepada kakak iparnya iaitu Siti Norhidayah secara ansuran seperti diperintahkan mahkamah. Menurut Ali lagi, proses pembayaran itu masih dalam perbincangan membabitkan peguam kedua belah pihak.


Tom, Fuad Nikah Sebelum Puasa

Penyanyi Fuad Rahman mengesahkan bakal mendirikan rumah tangga dengan kekasihnya yang juga penyanyi, Tom, sebelum Ramadan ini.

Memetik Harian Metro, Fuad berkata dia dan Tom merancang untuk melakukan yang wajib terlebih dahulu dan majlis resepsi akan diadakan selepas hari raya.

“Perancangan untuk majlis pernikahan ini juga mendapat restu daripada keluarga kedua belah pihak.

“Kami mahu mengadakan majlis pernikahan terlebih dulu dan majlis resepsi pula mungkin akan dibuat selepas Aidilfitri nanti,” katanya.

Disember tahun lalu, Fuad mengaku menjalin hubungan cinta  dengan Tom. Fuad berkata Tom antara individu yang banyak memberi kekuatan kepadanya serta menyelamatkannya daripada terjebak dalam penyalahgunaan dadah.


Semua Gadis Di KL Hari Ini Berharap Mereka Adalah Elya!

Sejak dua menjak ni ramai betul menyebut nama Elya. Siapa pula lah si Elya ni kan? Ha pada anda yang masih lagi bingung dan tercari-cari siapa Elya ni, dialah gadis bertuah yang dilamar oleh pasangannnya, Atan melalui billboard di KLCC!

Kalau anda perasan, baru-baru ni jadi buah mulut netizen apabila seorang mamat ni confess cinta dan melamar pasangannya yang bernama Elya dengan menggunakan billboard di KLCC! Pergh, sweet habis weh.

Mana nak cari lelaki yang betul-betul sayangkan pasangan hinggakan sanggup melabur duit untuk pasang billboard weh, memang satu dalam sejuta! Macam cerita dalam movie jer kan, tapi tak gais. Percayalah, ini betul-betul cinta sejati!

Setiap lelaki ada cara tersendiri. Tak semua sama, tapi cara si Atan ini memang betul melting! Netizen turut menyifatkan sikap berani Atan membuktikan bahawa lelaki ini betul ikhlas mahu mengahwini Elya. Patutlah ramai yang cemburukan Elya. Hehe.

Semasa kami menemui pasangan sweet ini, kami boleh nampak yang si Atan ni sangat pemalu orangnya berbanding Elya. Siapa sangka dari sikap introvert si Atan ini rupanya tersimpan sikap romantik yang Elya sendiri mengaku, dia sendiri pun tak sangka!

Jelas Atan, dia sangat sibuk bekerja dan masanya terhad untuk berjumpa dan berkenalan dengan kawan baharu. Nak pula dengan sikap introvert dia tu lagi susahlah nak mulakan perkenalan mencari kawan.

Tambahnya, perkenalannya sebelum ini tidak pernah berjaya walaupun pernah dibantu kawannya untuk berkenalan melalui Internet.

Tapi tulah dikala dia hampir putus asa mencari jodoh, perkenalannya dengan Elya mula menampakkan sinar harapan apabila rakannya sendiri mencadangkan kepadanya satu aplikasi iaitu Omi yang mempunyai langkah keselamatan yang ketat dan kadar mendapat hubungan yang serius lebih tinggi di sini.

Tanpa rasa ragu, Atan pun mencuba nasib tapi tak sangka pula apabila dia melihat orang yang disyorkan di Omi ini mempunyai 98% keserasian! Atan pun apa lagi, mula lah cuba bersembang dengannya.

Bagaikan mimpi menjadi kenyataan, perbualan yang bermula dengan “Hi” itu mula menampakkan bibit-bibit keserasian. Akui Atan dia sangat selesa untuk berbual dengan Elya ketika itu. Tak sangka pula wanita yang baik hati dan serius seperti Elya ini masih ‘wujud’ lagi!

Mengimbas kembali perbualan pertama mereka melalui Omi, Elya mengaku bahawa dirinya memnag susah untuk berbual dengan mana-mana lelaki. Tetapi dia mula berminat untuk meneruskan perbualan bersama Atan kerana sikap matangnya dalam perbualan tersebut.

Alahai sweet betul dorang ni. Rupanya masih wujud lagi lelaki gentleman macam Atan ni. Paling power dia sanggup menghabiskan duit semata-mata mahu melamar Elya. Romantik habis! Semoga dorang berbahagia sampai ke syurga, anda yang masih single tu bila lagi? Ahaks!


“Aina Abdul Bersahaja Nyanyiannya, Tidak Terlalu Menjerit” – Ketua Juri

Tahun kedua memenangi vokal terbaik di Anugerah Juara Lagu, Aina Abdul bersaing sengit dengan Ernie Zakri dan Marsha Milan di pentas AJL37 semalam.

Memetik mStar Online, ketua juri Datuk Mokhzani Ismail berkata barisan juri sukar untuk mencari kesalahan dalam nyanyian Aina.

BACA: Aina Abdul Berhabis RM90,000 Untuk AJL, Dedikasi Persembahan Untuk Arwah Bapa

“Aina bukanlah menang mudah untuk kategori vokal kerana tiga kedudukan teratas  juga turut menyenaraikan Ernie dan Marsha.

“Susah nak cari kepincangan Aina dari segi pitching, ekspresi dan dinamik. Semua elemen itu ada dalam persembahan Aina.

“Ernie dan Marsha juga bagus. Namun untuk persembahan  Marsha apabila terlalu menjerit boleh memerangkap dan keselesaan penyanyi itu juga dilihat ketika banyak bermain vokal,” katanya.

Dalam pada itu, Mokhzani berkata Aina menyampaikan lagu dengan bersahaja dan tidak terlalu menjerit serta mengolah suara yang disifatkan tidak mudah.

“Kita lihat Aina Abdul bersahaja nyanyiannya tidak terlalu menjerit, towards the end bagaimana dia mengolah suaranya mengikut gubahan penggubah malam ini, yang saya rasa tak mudah.

“Ia berlainan dengan gubahan di dalam album. Jadi kelebihan berpihak pada Aina mengatasi markah Ernie dan Marsha.

“Saya dapat katakan Marsha di tempat kedua dan Ernie di tempat ketiga. Saya melihat tiga terbaik itu adalah mereka,” katanya.


Netizen Kurang Senang Tengok Video Fasha Sandha Bersama Suami

Sejak kebelakangan ini nama Fasha Sandha menjadi bualan ramai apabila ada yang mempersoalkan penampilan pelakon itu selepas pulang daripada mengerjakan ibadah umrah.

Terbaru, video dimuat naik pelakon itu menjadi perhatian memaparkan dia bersama suaminya, Aidil Aziz menari bagi mempromosikan produk kesihatan dan kecantikan.

BACA: “Jangan Senang Melabel Saya ‘Hipokrit’ Hanya Kerana Saya Berhijab Ke Majlis Tertentu” – Fasha Sandha

Diruangan komen, ada segelintir netizen meluahkan ras akurang senang melihat aksi menari pasangan tersebut serta ada yang mengaitkan pasangan itu baru pulang menunaikan umrah.

Malah, ada netizen meluahkan rasa malu melihat video tersebut meskipun pasangan itu merupakan suaminya adalah lebih baik jika disimpan untuk privasi sendiri.

Dalam pada itu, ada yang terhibur dengan gelagat pasangan tersebut. Tidak kurang juga, ada wanita yang mahu melakukan tarian tersebut bersama suami mereka.


“Kami Nampak Korang Semua Memang Ada Dalam Rumah” – Jiran Arwah Abam

Baru-baru ini, hangat diperkatakan apabila Ali Puteh mendakwa jumpa taburan garam kasar, kulit limau dan bangkai mengkarung di luar rumahnya selepas kakak iparnya, Siti Norhidayah pulang dari rumah arwah abangnya.

Malah, Ali berkata dia tidak diberitahu mengenai kedatangan Hidayah ke rumah itu serta mengatakan ketika itu dia tiada  dirumah kerana keluar bekerja.

BACA: “Kalau Benda Betul, Kenapa Perlu Delete Video Balik?” – Hidayah

Bagaimanapun, terbaru, adik Hidayah iaitu Mohd Zainuddin mendedahkan komen jiran arwah Abam yang memaklumkan ada orang yang berada di dalam rumah berkenaan ketika itu.

Dakwa individu itu lagi, dia tidak melihat Hidayah menabur barang dipercayai perbuatan syirik di rumah tersebut yang didakwa sebelum ini.

Bagaimanapun, akaun kedua-dua individu itu tidak dapat ditemui selepas mengeluarkan kenyataan tersebut dan tidak dapat dipastikan kesahihan perkara itu.

Terdahulu, Ali dilihat ada memuat naik satu perkongsian meluahkan rasa kecewa apabila pendedahannya itu menjadi bahan sindiran dan jenaka netizen.

Kata Ali lagi, mungkin ada yang menjadikan ianya bahan lawak kerana perkara tersebut tidak berlaku pada diri mereka lagi.


Netizen Terhibur Tengok Reaksi Alif Satar Diumum Pemenang

Semalam berakhir sudah Anugerah Juara Lagu ke-37 (AJL 37) menyaksikan 12 finalis memberikan persembahan yang hebat dan terbaik.

Turut tular video dikongsikan TV3 Malaysia di aplikasi TikTok memaparkan riak wajah Alif Satar yang terkejut apabila lagi nyanyiannya, Anugerah Terindah bersama The Locos memenangi tempat ketiga.

BACA: Terus Hidup Bergelar Juara Anugerah Juara Lagu 37 (AJL 37)

Tahniah Alif Satar and The Locos, Lagu Anugerah Terindah pemenang Tempat Ketiga Anugerah Juara Lagu 37 #AJL37 #DimensiMuzik #TV3Malaysia

Rata-rata netizen terhibur melihat reaksi wajah Alif itu yang seolah tidak menyangka menang tempat ketiga di Anugerah Juara Lagu.

Kata netizen lagi, sebelum ini asyik jadi hos sahaja namun akhirnya berjaya masuk ke AJL dan lebih manis lagu dibawakannya menang.

Dalam pada itu, gelagat penyanyi Liza Hanim yang duduk di hadapan yang berseloroh tidur sekejap turut menjadi bualan.

Anugerah Juara Lagu 37 menyaksikan Anugerah Terindah nyanyian Alif Satar dan The Locos dinobat tempat ketiga, tempat kedua dimenangi Satu Malam Di Temasik (Joe Flizzow & Sonaone) dan lagu Aina Abdul iaitu Terus Hidup dinobat Juara AJL37.


“Berhabis Lebih RM100,000, Tapi Saya Rasa Puas” – Shiha Zikir

Penyanyi Shiha Zikir berkata dia tidak menjangkakan dapat membawa pulang trofi kemenangan Persembahan Terbaik bersama wang tunai RM12,000 di Anugerah Juara Lagu 37 (AJL 37) malamt tadi.

Memetik Xtra, Shiha mendedahkan dia berhabis lebih RM100,000 untuk menampilan tema unik dengan elemen limpahan cahaya laser, warna-warna neon serta ‘glow in the dark’.

“Syukur Alhamdulillah. Kalau sebut mengenai undian, memang saya tak jangkakan. Tapi apabila bercakap soal persembahan, saya memang percayakan team saya dengan idea dan konsep serta pelaksanaan persembahan sehingga Irama menjadi kenyataan.

“Saya berhabis lebih RM100,000 dan elemen yang paling mahal dalam persembahan saya adalah lampu laser. Syarikat saya, Shiha Zikir Empire, Todak Music dan Alternate Record membahagikan kos ini.

“Biarpun pasti ada yang katakan pelaburan lebih RM100,000 tak setimpal dengan hadiah kemenangan bernilai RM12,000 tapi saya rasa puas kerana ini adalah minat saya,” katanya.

Mengulas mengenai ada yang mempertikaikan persembahan ‘terbalik’ Naim Daniel lebih layak diangkat sebagai persembahan terbaik, Shiha berkata setiap orang ada pendapat mereka masing-masing.

“Saya sendiri kagum dengan persembahan Naim. Sewaktu dia praktis ketika sesi latihan, saya cakap, gempaknya persembahan dia! Nak menyanyi sambil terbalik bukan mudah, lebih-lebih lagi menyampaikan lagu balada.

“Saya tak nak komen mengenai kata-kata negatif yang mempersoalkan kemenangan Irama. Saya faham masing-masing ada pendapat tersendiri, tak semua orang ada pemikiran yang sama,” katanya.


Aina Abdul Berhabis RM90,000 Untuk AJL, Dedikasi Persembahan Untuk Arwah Bapa

Penyanyi popular, Aina Abdul mendedahkan dia sudah mengeluarkan belanja sebanyak RM90,000 untuk persembahannya yang bertemakan elemen awan dan serba putih di Anugerah Juara Lagu ke-37 (AJL37) malam tadi.

Memetik Media Hiburan, Ainda berkata dia berbuat demikin kerana kepuasan dalam masa sama untuk memberikan yang terbaik buat peminatnya.

“Untuk AJL37 memang saya tidak menafikan saya berhabis banyak. Tapi kerana… tak tahulah saya macam ada instinct Terus Hidup ini sesuatu yang istimewa dalam hidup saya.

“Jadi perbelanjaan hari ini merangkumi persalinan, props awan dan segalanya yang anda lihat tadi. Akan tetapi pada tahap ini saya mahukan sesuatu hasil yang berbaloi dalam kerjaya.

“Saya sedar untuk itu saya perlu buat pelaburan untuk diri sendiri, malah saya turut membawa semangat ‘team’ saya yang ramai. Hari ini sahaja misalnya dalam 30 orang.

“Semangat merekalah yang membawa saya ke sini. Saya sudah dikurniakan rezeki dan ada ruang untuk ‘invest’ dalam persembahan ini, alhamdulilah,” katanya.

Mengulas mengenai konsep persembahannya itu, Aina berkata idea tercetus selepas pulang dari bercuti dan ia merupakan simbolik buat bapanya yang telah pergi menghadap Ilahi.

“Saya memutuskan untuk memilih tema awan selepas pulang dari bercuti. Ketika itu, sepanjang berada dalam kapal terbang, saya dapat melihat kepulan awan yang bergelora ada juga dalam keadaan tenang kemudian.

“Di kesempatan itu saya berpeluang untuk berfikir panjang. Tetapi, saya juga mendedikasikan persembahan Terus Hidup ini kepada arwah ayah saya, Abdul Ghani Abdullah.

“Awan yang tertera di atas pentas itu merupakan simbolik kepada orang yang sudah tiada, yang tidak dapat dikawal oleh seorang manusia biasa,” katanya.

Semalam, lagu Terus Hidup nyanyian Aina Abdul dinobatkan sebagai juara  AJL37 sekali gus membawa pulang RM100,000 beserta sebuah trofi, Malah, Aina turut membawa pulang trofi Vokal Terbaik serta wang tunai RM12,000.


Ali Puteh Akan Bayar RM60,000 Kepada Hidayah Secara Ansuran

Pelawak Ali Puteh memaklumkan bayaran RM60,000 kepada kakak iparnya iaitu Siti Norhidayah secara ansuran eperti diperintahkan mahkamah.

Memetik Harian Metro, Ali berkata proses pembayaran itu masih dalam perbincangan membabitkan peguam kedua belah pihak.

BACA: “Ada Ke Dia Tanya Bil Api Air Sepanjang Tiga Tahun Kita Jaga Rumah Itu” – Ali Puteh

“Saya sudah memberitahu peguam bahawa saya bersetuju membuat bayaran ansuran kepada balu arwah dengan duit saya sendiri.

“Peguam saya juga sudah menghantar surat mengenai perkara itu kepada peguam balu arwah tetapi pihak mereka masih belum memberi maklum balas berkaitan bayaran ansuran itu,” katanya.

Ditanya mengenai kunci rumah arwah Abam yang diminta Hidayah, Ali berkata dia tidak boleh menyerahkannya kerana masih dalam kes tuntutan faraid.

“Hidayah yang menguruskan tuntutan faraid membabitkan pembahagian harta arwah dan ia masih belum selesai,” katanya.

Dalam pada itu, Ali menafikan dakwaan kakak iparnya yang mengatakan rumah tersebut terbiar serta turut mempersoalkan Hidayah mengapa sekarang baru datang melihat rumah tersebut.

“Saya kesal bila dia membuat hantaran video dan memburukkan nama saya dan keluarga. Sudah tiga tahun arwah Abam meninggal dunia dan baru sekarang dia datang nak tengok keadaan rumah?” katanya.

Terdahulu, Hidayah meluahkan rasa sedih melihat keadaan rumah yang penuh semak serta kesal apabila tidak dibenarkan masuk ke rumah arwah suaminya itu.


Terus Hidup Bergelar Juara Anugerah Juara Lagu 37 (AJL 37)

Lagu Terus Hidup muncul juara pada Anugerah Juara Lagu (AJL) Ke-37 yang disiarkan secara langsung di Axiata Arena Bukit Jalil, Kuala Lumpur.

Menewaskan 11 lagu yang lain, melayakkan lagu nyanyian Aina Abdul membawa pulang hadiah wang tunai berjumlah RM100,000 dan trofi.

Naib juara dimenangi lagu Satu Malam Di Temasik yang dinyanyikan oleh Joe Flizzow & Sonaone membawa pulang hadiah wang tunai RM50,000 dan trofi. Tempat ketiga disandang lagu Anugerah Terindah nyanyian Alif Satar & The Locos  yang menawarkan ganjaran wang tunai RM30,000 dan trofi.

Seperti menepati ramalan, Aina Abdul memenangi Vokal Terbaik, manakala Persembahan Terbaik dimenangi lagu Irama nyanyian Shiha Zikir. Sementara itu, Penyanyi Pilihan Alha Alfa milik Khai Bahar sekaligus membawa pulang RM12,000 berserta trofi.


Puteri Sarah Masuk Hospital, Mohon Maaf Buat Peminat Di Singapura

Sebaik saja pulang dari Dubai baru-baru ini, pelakon Puteri Sarah dimasukkan ke sebuah pusat perubatan di Kuala Lumpur akibat mengalami kepenatan.

Menerusi satu perkongsian di Insta Story, Puteri Sarah turut memohon maaf buat peminatnya di Singapura serta semua pihak kerana tidak dapat meneruskan kerja.

Menurut Sarah lagi, dia memerlukan rehat serta pantauan oleh doktor dan akan kembali bekerja semula apabila sudah sihat.

“Akhirnya Sarah tumbang juga. Saya perlukan rehat dan perlu dipantau oleh doktor, InsyaaAllah apabila sihat Sarah akan bekerja semula.

“InsyaAllah kepada semua peminat Sarah di Singapura, kita akan bertemu di lain masa. Doakan Sarah. Saya sayang semua,” tulisnya.

Terdahulu, Puteri Sarah baru sahaja pulang dari menunaikan umrah kemudian bercuti ke Dubai bersama kedua-dua anaknya.


“Kau Kata Bekas Isteri Aku Seksi, Cuba Google Tengok Gambar Kau Sendiri” – Khazrul

Sebelum ini, pelakon Zarina Anjoulie meminta bekas tunangnya, Datuk Seri Khazrul Elzey supaya berhenti menggunakan dirinya sebagai konten di media sosial.

Menerusi sesi Live itu, Zarina berkata itu adalah kali terakhir dia menyebut nama bekas tunangnya serta mahu Khazrul meminta maaf kepada kedua ibu bapanya.

BACA: “Kalau You Nak Aibkan I Silakan” – Khazrul Sikit Pun Tak Takut Dengan Zarina Anjoulie

Terbaru, seorang pengguna memuat naik semula video di aplikasi TikTok memaparkan Khazrul meluahkan perasaannya dengan tindakan bekas tunangnya yang membuka ‘cerita dalam kain’ mengenai dirinya serta menegaskan dia tidak memerlukan publisiti murahan.

Khazrul turut mengulas mengenai isu bekas isterinya yang dikatakan berpenampilan seksi serta meminta Zarina supaya turut ‘google’ gambarnya sendiri juga.

“Aku tak perlukan publisiti murahan ye. Kau tolong sabar sikit perkara ini orang cucuk kau. Kau sendiri yang mengadu kat netizen. Gunakan akal lah. Tak payah nak cerita pada dalam kain pada umum.

“Kau kata bekas isteri aku seksi, seksi ke babe? Okay tak mengapa seksi. Cuba kau tengok diri kau sendiri, cuba google tengok gambar kau sendiri. Kat situ pun ku tahu macam mana,” katanya.

Menurut Khazrul lagi, dia turut meminta Zarina atau lebih mesra disapa Anju itu bertenang. Malah, dia sudah cuba menghubungi Anju namun tidak dijawab serta meminta supaya menjaga maruah sendiri.

“Cuba lah kau rileks, bertenang. Aku dah mesej, telefon tapi kau tak balas, tak jawab. Aku rasa tak dihargai jadi aku diam lah. Tapi kau sebok membebel suruh jumpa keluarga.

“Dengan keadaan kau macam ini macam mana aku nak jumpa, macam mana kita nak bimcang. Alu sendiri dah minta izin dengan daddy nak jumpa kau, minta aturkan. Kau boleh sabar tak?

“Kau jangan lah buat video-video meroyan macam ini, tolong lah jaga maruah sendiri, jaga maruah diri aku. Aku belum kahwin dengan kau, baru je tunang,” katanya.

Terdahulu, Khazrul berkata dia turut mempersilakan Zarina jika mahu membuka aib dirinya serta menegaskan dia tidak takut dengan ugutan bekas tunangnya itu.


“Ada Ke Dia Tanya Bil Api Air Sepanjang Tiga Tahun Kita Jaga Rumah Itu” – Ali Puteh

Nampaknya kemelut antara pelawak Ali Puteh dan kakak iparnya, Siti Norhidayah masih tiada kesudahan lagi apabila hangat diperkatakan kembali serta timbul pula isu yang lain.

Terbaru, menerusi video yang dimuat naik semula oleh seorang pengguna TikTok, Ali Puteh dilihat sedang membuat sesi Live bersama dengan dua orang pengamal perubatan Islam.

BACA: “Bergelak Ketawalah, Ada Yang Mengejek Sebagai Jenaka” – Ali Puteh

Ali berkata dia tiada niat untuk memuat naik video tersebut namun berbuat demikian kerana pihak Hidayah yang memulakan fitnah tersebut.

“Saya tak berniat tau nak buat video itu semalam, tapi pihak sana yang naikkan video fitnah itu dulu. Dia yang naikkan dulu kat TikTok dia kata dia datang ke rumah, tak ada orang bagi masuk, tak ada orang buka pintu, sejam depan pintu rumah.

“Tok saya tak duduk di situ, yang jaga rumah tu adik saya yang kecik. Kami tiga beradik je tinggal. Belakang rumah arwah Abam itu rumah kakak saya,” katanya.

Menurut Ali lagi, balu arwah Abam tidak memaklumkan kepadanya untuk datang ke rumah pada hari tersebut serta terkilan apabila Hidayah mendedahkan keadaan rumah yang tidak terurus sedangkan ianya dipotong setiap bulan.

“Semalam saya kerja Tok, hari Jumaat saya tak ada kat rumah. Datang pula tak beritahu nak datang, kalau esok datang hari minggu, mesti kami ada di rumah Tok.

“Lepas itu dia buat video kat TikTok, ini keadaan rumah, lusuh, rumput panjang. Tok, arwah Abam dah meninggal tiga tahun genap semalam. Kalau rumah tak berjaga, dah bertutup dengan sawang rumah tu.

“Rumput itu kami potong setiap bulan. Ada ke dia tanya bill api ke, bill air sepanjang tiga tahun yang kita jaga rumah itu. Tapi bila dia buat video TikTok macam itu dan upload video kepada orang, orang datangkan maki dan benci kepada saya,” katanya.

Jumaat lalu, Ali mendakwa menjumpai taburan garam kasar, daun bidara, kulit limau serta bangkai mengkarung di luar pagar rumah selepas kakak iparnya pulang.


“Kalau You Nak Aibkan I Silakan” – Khazrul Sikit Pun Tak Takut Dengan Zarina Anjoulie

Sebelum ini, pelakon Zarina Anjoulie meminta bekas tunangnya, Datuk Seri Khazrul Elzey supaya berhenti menggunakan dirinya sebagai konten di media sosial.

Menerusi sesi Live itu, Zarina berkata itu adalah kali terakhir dia menyebut nama bekas tunangnya serta mahu Khazrul meminta maaf kepada kedua ibu bapanya.

BACA: “Awak Dah 45 tahun, Dah Tunai Haji, Patutnya Lebih Matang” – Zarina Anjoulie

Malah, Zarina atau lebih mesra disapa Anju berkata bekas tunangnya sepatutnya bersikap lebih matang apatah lagi sudah berusia 45 tahun serta menyebut lelaki itu sudah pun menunaikan ibadah Haji.

Terbaru, Khazrul pula dilihat membalas semula kenyataan Zarina menerusi satu muat naik di TikTok mengatakan dia sikit pun tidak takut dengan pelakon itu.

Ujarnya lagi, dia turut mempersilakan Zarina jika mahu membuka aib dirinya serta menegaskan dia tidak takut dengan ugutan bekas tunangnya itu.

Menurut Khazrul lagi, dia tiada masalah untuk berjumpa dengan ibu bapa Anju namun mendakwa pelakon itu yang tidak menjawab panggilan.


Jamal Abdillah Minta Peminat Cadang Nama Untuk Anak Keempatnya

Bakal menimang cahaya mata keempatnya bersama isterim Datin Zai Izzati, raja pop legenda, Datuk Jamal Abdillah meminta kepada peminatnya untuk mencadangkan nama yang sesuai untuk cahaya matanya itu.

Memetik Harian Metro, Jamal memaklumkan cahaya mata keempatnya dijangka lahir pada 23 Mac depan.

“Kalau peminat atau pengikut di laman sosial saya ada nama sesuai dengan maksud yang baik dan indah untuk bayi perempuan kami ini, boleh tinggalkan komen di laman Instagram saya dan isteri.

“Kami masih mencari nama yang sesuai lagi dan isteri pula hanya serahkan pada saya untuk memilihnya,” katanya.

Dalam pada itu, Jamal berkata kandungan isterinya berada dalam keadaan baik serta tidak sabar menantikan kehadiran bayi perempuan itu.

“Alhamdulillah, isteri saya, Zai dan bayi perempuan dalam kandungannya juga dalam keadaan sihat serta tiada masalah. Usia kandungan isteri juga sudah mencecah tujuh bulan. Setakat ini, semuanya baik-baik sahaja,” katanya.

Sementara itu, ditanya sama ada dia dan isteri merancang untuk menambah cahaya mata lagi, Jamal berkata anak keempat itu adalah yang terakhir.

“Saya berasa sudah cukup kami memiliki empat anak iaitu dua pasang anak lelaki dan perempuan. Kalau nak tambah anak lagi, saya perlu fikirkan kos untuk kami besarkan dan menyara mereka hingga masuk ke universiti.

“Justeru, fokus kami sekarang untuk membesarkan anak-anak yang masih kecil ini dan memberikan pendidikan terbaik buat mereka,” katanya.

Jamal mendirikan rumah tangga dengan Zai Izzati pada 1 April 2017.  Pasangan itu dikurniakan tiga cahaya mata iaitu Nur Azura Yamani, El Isaac Yamani atau Zack dan Isksndar Rayyan Yamani.

Menerusi perkahwinan terdahulu, Jamal juga memiliki dua anak iaitu Osama Yamani dan Ahmad Zaki Yamani.


Peguam Ulas Video Tabur Garam, Ali Puteh Boleh Kena Saman Lagi

Nampaknya kemelut antara pelawak Ali Puteh dan kakak iparnya, Siti Norhidayah masih tiada kesudahan lagi apabila hangat diperkatakan kembali semalam.

Perkara itu turut mendapat perhatian peguam Nor Zabetha Muhamad Nor yang mengulas isu tersebut dari aspek perundangan.

BACA: “Kalau Benda Betul, Kenapa Perlu Delete Video Balik?” – Hidayah

Menurut Zabetha, tindakan Ali yang memuat naik video mengenai penemuan barangan pelik di luar rumah arwah abangnya yang didakwa mempunyai unsur khurafat boleh dijadikan bukti pihak Hidayah memfailkan saman fitnah.

“Kalau dalam video itu, semua penonton faham gambaran dan penyampaian yang cuba disampaikan berkenaan bekas kakak iparnya.

“Adakah dia dapat menyokong dan membuktikan bahawa kenyataan tentang garam, daun itu sebagai sesuatu perbuatan yang dilakukan oleh bekas kakak iparnya dan dengan niat tertentu?

“Dalam video itu, cukup sekali lagi elemen-elemen bagi tuntutan saman fitnah iaitu terdapat tuduhan fitnah yang ditujukan dan merujuk kepada orang yang difitnah (bermakna kita tahu siapa yang dia rujuk itu) dan disampaikan pada pihak ketiga atau umum,” tulisnya.

Peguam itu turut menyifatkan tindakan Ali itu menjerat diri apatah lagi sebelum ini pernah disaman serta perlu membayar jumlah ganti rugi sebanyak RM60,000 kepada kakak iparnya.

“Dia sudah pernah disaman. Dia sudah lalui proses di mahkamah. Dia sudah cukup tahu bagaimana Mahkamah memutuskan sesuatu perbuatan fitnah itu.

“Dia pasti tahu elemen fitnah itu apa kerana telah sendiri melalui proses soal balas di mahkamah sewaktu perbicaraan.

“Kenapalah dibuat kesilapan itu berulang-ulang kali. Kan menjerat diri. Perbuatan fitnah ini, boleh dituntut mengikut jumlah kenyataan fitnah,” tulisnya.

“Video dimuatnaik telah dirakamkan dan dipadamkan tetapi telah dikongsikan oleh orang ramai. Kalau hendak buat sesuatu perkara. Pikir dahulu. Ada perkara elok berbincang sesama sendiri dan bukan dimuatnaik di media sosial dahulu,” tulisnya.


“Kalau Benda Betul, Kenapa Perlu Delete Video Balik?” – Hidayah

Sejak semalam hangat diperkatakan apabila Ali Puteh mendakwa jumpa taburan garam kasar, kulit limau dan bangkai mengkarung di luar rumah selepas kakak iparnya, Siti Norhidayah pulang dari rumah arwah abangnya.

Malah, Ali turut bertanyakan motif amalan khurafat itu dibuat serta mengatakan andai dia mati disebabkan benda tersebut, dia reda.

BACA: “Bergelak Ketawalah, Ada Yang Mengejek Sebagai Jenaka” – Ali Puteh

Bagaimanapun, video dimuat naik oleh Ali Puteh itu mengenai dakwaan berkenaan dipadam selepas beberapa minit ianya dikongsikan di Instagram. Namun, netizen pantas menyimpan video tersebut serta memuat naik di media sosial dan kini tular.

Sementaran itu, menerusi ruangan komen di Instagram, Hidayah dilihat ada membalas komen netizen mempersoalkan kenapa perlu memadam video tersebut jika dakwaan tersebut benar.

Pagi tadi, Ali meluahkan rasa kecewa apabila pendedahannya itu menjadi bahan sindiran dan jenaka netizen.

Kata Ali lagi, mungkin ada yang menjadikan ianya bahan lawak kerana perkara tersebut tidak berlaku pada diri mereka lagi.


“Bergelak Ketawalah, Ada Yang Mengejek Sebagai Jenaka” – Ali Puteh

Semalam hangat diperkatakan apabila Ali Puteh mendakwa jumpa taburan garam kasar, kulit limau dan bangkai mengkarung di luar rumahnya selepas kakak iparnya, Siti Norhidayah pulang dari rumah arwah abangnya.

BACA: Ali Puteh Dakwa Jumpa Taburan Garam Kasar, Bangkai Mengkarung Luar Rumah Arwah Abam

Terbaru, Ali dilihat ada memuat naik satu perkongsian pagi tadi meluahkan rasa kecewa apabila pendedahannya itu menjadi bahan sindiran dan jenaka netizen.

Dalam pada itu, Ali juga memberitahu dia telah pun ‘memulangkan’ barangan tersebut kepada pemiliknya serta berharap Allah mengampunkan dosa pemilik barangan berkenaan.

“Pada si penabur barang-barang tu, jangan risau kita dah pulangkan barang kamu. Kita tak berminat dengan barang kamu. Semoga Allah berikan keampunan dengan apa yang telah dibuat,” tulisnya.

Semalam, Hidayah memuat naik perkongsian berkunjung ke rumah peninggalan suaminya bersama peguam namun pintu tidak dibuka.

Sementara itu, Hidayah turut meluahkan rasa sedih melihat keadaan rumah yang penuh semak serta kesal apabila tidak dibenarkan masuk ke rumah arwah suaminya.


Royalti P Ramlee Bakal Berakhir Mei Ini, Sazali Hilang Punca Rezeki

Anak Seniman Agung, Allahyarham Tan Sri P Ramlee iaitu Sazali hilang punca rezeki susulan bayaran royalti karya bapanya bakal berakhir pada 29 Mei ini.

Memetik Harian Metro, Sazali berkata dia sudah tidak larat bekerja kerana semakin uzur serta memohon agar tempoh bayarannya dilanjutkan.

“Saya sudah tua, lutut kanan dan pinggul patah akibat kemalangan pada 2015. Memang tidak larat hendak kembali bekerja. Saya bukan mendesak, saya cuma minta tolong.

“Itupun kalau boleh. Kalau tidak dapat, tak mengapa. Itu maknanya bukan rezeki saya. Kalau dapat, bukan untuk saya makan seorang, tetapi semua cucu Allahyarham P Ramlee akan merasa,” katanya.

Sazali membuat luahan tersebut ketika penyerahan sumbangan Persatuan Karyawan Malaysia (Karyawan) di kediamannya di Semenyih, baru-baru ini.

Dalam pada itu, Sazali membuat penjelasan tersebut bagi menepis pandangan yang menyifatkan permintaannya seakan sangat terdesak kerana memohon untuk melanjutkan royalti berkenaan.

Terdahulu, Sazali pernah merayu kerajaan menimbang cadangan untuk melanjutkan tempoh kontrak royalti lagu karya arwah bapanya.

Untuk rekod, tanggal 29 Mei ini genap 50 tahun pemergian Seniman Agung, Allahyarham P Ramlee.


“Awak Dah 45 tahun, Dah Tunai Haji, Patutnya Lebih Matang” – Zarina Anjoulie

Pelakon Zarina Anjoulie meminta bekas tunangnya, Datuk Seri Khazrul Elzey supaya berhenti menggunakan dirinya sebagai konten di media sosial.

Memetik Harian Metro, menerusi sesi siaran langsung Zarina berkata itu adalah kali terakhir dia menyebut nama bekas tunangnya serta mahu Khazrul meminta maaf kepada kedua ibu bapanya.

BACA: Netizen Jumpa Video Lama, Bekas Tunang Zarina Anjoulie Didakwa Kahwin 5 Kali

“Satu mesej dan panggilan telefon tidak akan menyelesaikan kemelut ini. Kalau mahu perbetulkan keadaan, jadi lelaki sebenar dan datang ke rumah minta maaf kepada ibu bapa saya.

“Saya mengenangkan emak ayah awak sudah tua, jadi saya memilih tidak mahu membuka aib dengan bercerita apa yang sebenarnya berlaku. Saya juga tidak mahu kembali dengan sikap lama dulu. Malah, mungkin ramai yang boleh menjangka apa yang saya boleh lakukan kepada dia.

“Tolong berhenti menggunakan saya sebagai ‘content’ dan jangan sebut nama saya lagi. Ini juga kali terakhir saya menyebut nama awak dan jika ada yang bertanya mungkin saya akan katakan tidak mengenali awak.

“Saya tidak akan memaafkan awak dengan mudah selepas apa yang awak lakukan. Jadilah lelaki sejati dan berdepan dengan ibu bapa saya. Sekarang awak sudah memalukan ibu bapa saya dengan memperlakukan saya sebegini,” katanya.

Dalam pada itu, Zarina atau lebih mesra disapa Anju berkata bekas tunangnya sepatutnya bersikap lebih matang apatah lagi sudah berusia 45 tahun serta meminta supaya berfikir panjang sebelum membuat sesuatu.

“Awak sudah berusia 45 tahun dan sudah menunaikan Haji, jadi seharusnya cara pemikiran lebih matang. Bagaimana saya yang lebih muda mengendalikan situasi ini dengan lebih baik?

“Malah, ‘content’ yang dimuat naik juga memberi tempias kepada beberapa bekas isteri awak daripada perkahwinan terdahulu. Apabila tidak berfikir panjang, habis semua dikorek oleh netizen.

“Orang yang tidak bersalah juga terkena tempias. Tolonglah berfikir panjang sebelum membuat sebarang tindakan,” katanya.


Puteri Sarah Dituduh Guna Duit Bapa Mentua Bayar Peguam

Perkongsian pelakon Puteri Sarah menjadi perhatian apabila memuat naik paparan mesej dipercayai ahli keluarga Ira Kazar menggunakan nama Naem Kaza.

Menerusi mesej tersebut, Naem mendakwa Puteri Sarah tiada duit dan bukan orang kaya seperti disangka serta mendakwa Datuk Yusof Haslam yang membayar kos guaman aktres itu.

BACA: Selesai Tunai Umrah, Puteri Sarah Bawa Anak-Anak Bercuti Di Dubai

Sementara itu, menerusi satu lagi perkongsian, Puteri Sarah menafikan tuduhan bahawa bapa mentuanya yang membiayai kos guaman untuk menguruskan kesnya.

Jelasnya, dia yang sendirian susah payah bekerja keras untuk menuntut haknya sebagai isteri namun ada yang sewenangnya menuduh sedemikian.

Dalam pada itu, Puteri Sarah turut berkata jika pihak keluarga Ira tidak berpuas hati boleh berbincang melalui peguam serta memberi amaran supaya tidak melanggar perintah injuksi.

“Kalau tak puas hati cakap dengan peguam saya. Mula-mula bapa, lepas tu kakak, ni abang pula. Lepas ni siapa pula yang nak keluar statement.

“Satu family ni dah kenapa? Dah dapat Shamsul duduk diam-diamlah. Dah kena injuction order masih tak boleh stop lagi? Korang nak apa sebenarnya?” tulisnya.


Serina Redzuawan Hilang Hak Jagaan Kekal Anak Kedua

Pelakon Serina Redzuawan hilang hak penjagaan anak keduanya, Isabella Saffiya selepas diberikan kepada bekas suaminya Gavin Edward O’luanaigh oleh Mahkamah Tinggi Syariah Shah Alam semalam.

Memetik Kosmo, peguam syarie Datuk Zainul Rijal Abu Bakar yang mewakili Gavin berkata, mahkamah membuat keputusan itu selepas menemu bual Isabella kini berusia 12 tahun.

“Mahkamah membuat keputusan setelah menemu ramah Isabella tentang pilihannya selama hampir 30 minit selain turut mendengar keterangan Gavin serta hujahan pihak kami,” kata peguam.

Kata peguam lagi, sebelum ini hak penjagaan kekal Isabella kepada Serina dan seorang lagi anak mereka, Tristan Tareef O’luanaigh, kepada Gavin, namun Serina tidak pernah mengambil Isabella tinggal bersamanya.

“Berdasarkan keputusan hari ini, hak penjagaan kedua-dua anak tersebut Tristan dan Isabella kini diberikan kepada Gavin dan Serina diberikan hak lawatan dua minggu sekali,” ujarnya.

Difahamkan, dalam prosiding berlangsung semalam Serina tidak hadir ke mahkamah walaupun saman telah diserahkan kepadanya.

Dalam pada itu, peguam memaklumkan Gavin bersyukur kerana anak-anaknya tidak lagi berisiko dan dipisahkan tempat tinggal mereka.

Sebelum ini, Gavin menuntut hak penjagaan kekal terhadap Isabella dengan alasan Serina berkahwin lain serta kerap berpindah tempat tinggal.

Gavin urut menyatakan, bekas isterinya itu didapati berpindah ke Arau, Perlis sekali gus menyukarkan wanita itu untuk menjalankan tanggungjawabnya terhadap Isabella.


Ali Puteh Dakwa Jumpa Taburan Garam Kasar, Bangkai Mengkarung Luar Rumah Arwah Abam

Hari ini, balu arwah Abam Bocey iaitu Nor Hidayah berkunjung ke rumah peninggalan suaminya bersama peguam namun pintu tidak dibuka.

Selepas perkongsian Hidayah itu, giliran Ali Puteh pula tampil bersuara. Menurut Ali, selepas arwah ibunya, Sabariah Arshad, meninggal dunia, dia dan keluarga tidak tinggal di rumah tersebut.

BACA: Hidayah Sedih Tak Dibenarkan Masuk, Rumah Arwah Abam Dipenuhi semak

“Saya bukan nak menyebarkan aib orang, tak baik. Ini rumah arwah Abam. Saya tidak tinggal di sini selepas ibu saya meninggal dunia.

“Apa saya dapat tahu dari abang ipar dan adik, pagi tadi balu dan peguam datang ke sini. Abang ipar saya nampak dan bagitahu saya tetapi tak tahu apa motif,” katanya.

Ali juga mendakwa menjumpai taburan garam kasar, daun bidara, kulit limau serta bangkai mengkarung di luar pagar rumah.

“Apa saya nampak adalah taburan garam kasar, daun bidara, kulit limau. Allah tak pernah ajar benda-benda macam ini. Tabur keliling rumah arwah. Saya tak takut benda ini. Kalau kata saya mati sebab ini, saya reda. Apa ini? Islam tak pernah ajar!

“Paling terperanjat adalah jumpa bangkai mengkarung. Apa motif awak? Awak tahu rumah ini adik saya yang jagakan.  Dia ada anak kecil. Saya bukan nak buat video fitnah.

“Saya tutup mulut dan jaga aib selama tiga tahun. Apa awak cuba buat dengan ilmu-ilmu khurafat? Sedih saya,” katanya.

Kata Ali lagi, dia juga mempunyai bukti namun tidak mahu berkongsikan serta mendeahkan jumpa barang pelik di bilik abangnya selepas arwah Abam meninggal dunia.

“Ini bukti yang jelas kita dapat, sebelum ni ada je bukti saya taknak cerita. Lepas arwah meninggal bilik dia kita kemas lagi pelik barang kita jumpa dalam bilik awak. Tapi kita tutup mulut. Cukuplah abang saya menderita benda ni,” katanya.

Dalam pada itu, Ali memaklumkan dia sudah berbincang dengan peguam dan akan membuat bayaran RM60,000 secara ansuran.

“Kes mahkamah dah selesai dan saya kalah. Saya okey. Saya akan buat bayaran secara ansuran cuma menunggu jawapan,” katanya.

Bagaimanapun, difahamkan video dikongsikan di Instagram miliknya itu telah pun dipadam selepas beberapa minit ianya dimuat naik.


Hidayah Sedih Tak Dibenarkan Masuk, Rumah Arwah Abam Dipenuhi Semak

Pejam celik hari ini genap tiga tahun pemergian Allahyarham Abam Bocey. Hari ini, balu arwah Abam iaitu Nor Hidayah berkunjung ke rumah peninggalan suaminya bersama peguam namun pintu tidak dibuka.

Menerusi perkongsian di Instagram, Hidayah berkata sejam dia menunggu diluar namun pintu tidak dibuka sedangkan kereta dan motosikal di perkarangan rumah.

BACA: “Saya Tak Mahu Ulas, Tak Rasa Sudah Menang” – Hidayah

“Di hari Jumaat yang mulia ini, sempena tiga tahun pemergian arwah. Sekarang saya kat rumah saya tetapi tidak ada sesiapa yang menyahut walaupun sudah tekan loceng.

“Satu jam saya tunggu tetapi tiada siapa buka pintu. Tengok ini, ada kereta, kasut dan motosikal. Ini rumah arwah suami. Minta tolong viralkan,” katanya.

Sementara itu, Hidayah turut meluahkan rasa sedih melihat keadaan rumah yang penuh semak serta kesal apabila tidak dibenarkan masuk ke rumah arwah suaminya.

“Korang sendiri tengok, mereka memang tak bagi Dayah masuk rumah kami. Tengok mereka masuk ke dalam rumah tu dan korang nilaikanlah sendiri,” katanya.

Dalam pada itu, Hidayah turut meminta pihak disana untuk segera membuat bayaran sebanyak  RM60,000 serta menyerahkan kunci rumah seperti diperintahkan mahkamah dengan segera.

“Peguam dah bagi masa selama 21 hari untuk serahkan kunci rumah dan buat bayaran RM60,000. Saya harap pihak di sana mempercepatkan membuat bayaran,” katanya.